Pierre Andre Kongsi Punca Menyepi Daripada Industri Perfileman Di YouTube

Jika anda merupakan seorang dewasa dan kini berusia lewat 20-an dan ke atas pasti anda akan mengenali nama Pierre Andre yang suatu ketika dahulu terkenal dengan pelbagai filem lakonan dan juga arahannya.

Tetapi mungkin ramai yang tidak menyedari atau sedar tetapi tidak tahu mengenai ‘kehilangan’ anak kepada pelakon veteran Khatijah Tan daripada industri perfileman tempatan sejak beberapa tahun kebelakangan ini.

Untuk rekod, filem terakhir Pierre Andre (menurut beliau sendiri di YouTube baru-baru) ini adalah filem Kecoh! Primadona Kena Hantu! yang ditayangkan di pawagam pada 2016.

Walaupun terdapat beberapa laporan sebelum ini yang menyatakan punca pengunduran beliau daripada industri perfileman sebelum ini namun Pierre menjelaskan beliau belum pernah bercerita dengan lanjut di sebalik keputusannya untuk menyepi.

Sehinggalah beliau berbuat demikian (berceritakan punca pengunduran) daripada industri perfileman melalui satu video bertajuk Pendedahan ! DIUGUT JANGAN MENGARAH…! yang dimuat naik di saluran YouTube miliknya- Andre Brothers Pictures pada 1 Disember lalu.

“Okay guys, hari ini seperti aku janji, aku nak cerita kenapa aku menyepi dari industri perfileman.

“Mesti ramai yang nak tahu kan?” kongsinya dalam video berkenan.

Dalam video berdurasi lebih 30 minit itu, Pierre pada sebahagian awal atau separuh daripada video berkenaan turut berkongsikan kisah dan pengalamannya sebagai pengarah muda suatu ketika dahulu.

Namun, apa yang paling mencuri tumpuan dalam video yang dimuat naik itu sudah pastinya penjelasan di sebalik keputusannya untuk menyepi dan tidak terlibat dengan industri perfileman negara sejak beberapa tahun kebelakangan ini.

“The main reason (sebab utama) kenapa aku ingin menyepi daripada industri seni adalah isteri aku waktu itu mengandung, isteri aku pernah keguguran dan aku adalah orang yang nak sangat anak.

“Aku rasa mungkin ada sebab, mungkin ini adalah penyebab why don’t (kenapa tidak) aku berundur seketika, aku fokus sepenuhnya kepada keluarga,” kata beliau dalam video berkenaan.

Bercerita lebih lanjut mengenai cabaran berkait masa ketika berada dalam industri seni, Andre turut memberitahu terdapat beberapa lagi sebab di sebalik pengundurannya daripada bidang berkenaan.

Antaranya adalah kekecewaan terhadap karya-karya yang dihasilkan sebelum ini dan juga kekecewannya dengan industri seni tempatan. Perkara itu menurutnya berlaku apabila karya-karya yang dihasilkannya gagal untuk memuaskan hatinya sendiri kerana tertalu banyak ‘memberi’.

“Sebab yang kedua guys adalah macam yang aku cakap tadi, bila kita terlampau banyak sangat memberi, kita tak ada yang masuk jadi karya-karya aku menjadi semakin tak memuaskan hati aku,” jelasnya.

Bagaimanapun setelah berehat sejak beberapa tahun kebelakangan beliau berkata sudah mampu untuk kembali dengan pelbagai input yang dimiliki ketika ini.

“Kalau aku nak berkarya selepas ni pun insya-Allah aku akan beri sesuatu yang lebih berkualiti berbanding dulu,” tambahnya lagi.

Sebab ketiga dan terakhir yang diberikan Pierre dalam videonya seperti yang kami kongsikan di atas adalah sedikit sukar untuk ditafsirkan namun ianya boleh dikatakan mengenai pekerjaan di dalam bidang itu sendiri di mana mereka ini tidak mengetahui bila untuk berhenti.

Justeru itu, beliau menjelaskan telah memutuskan untuk berhenti seketika dan mencari sumber rezeki yang lain bersama isterinya. Selain daripada tidak tahu waktu yang tepat untuk berhenti, Pierre Andre juga menjelaskan ianya juga berkait dengan prinsip yang dipegangnya.

“[…] benda ni aku dah lalui aku dah rasa dan aku takut suatu hari nanti aku bekerja pasal bukan aku ikhlas nak berkarya tetapi semata mata nakkan duit daripada produser. Itu aku rasa satu prinsip yang salah.

“Aku taknak aku bekerja suatu hari sampai ke tua, buat sebab bukan aku minat sangat tapi sebab aku nak duit saja.

“Jadi aku fikir, macam mana aku kena cari punca rezeki lain, kena cari satu pintu rezeki lain,” jelasnya dalam video pendek berkenaan.

Buat anda yang masih belum tahu, saluran YouTube yang diuasahakan Pierre ini sebenarnya sudah berusia hampir setahun dan beliau juga turut aktif memberikan reaksi dan pandangan terhadap isu-isu terkini yang berlaku.

Selain itu juga beliau turut berkongsikan beberapa video yang seperti lima filem terbaik menurutnya dan banyak lagi.

Mendengar sendiri ulasan dan pendapat dari seorang pelakon dan pengarah mengenai filem-filem ini sudah pastinya berbaloi untuk ditonton dan mungkin tidak terdapat di saluran-saluran YouTube yang lain!

Baca juga perkongsian semasa hiburan dalam dan luar negara daripada kami sebelum ini melalui pautan di bawah.

Terima Sambutan Hangat Dari Peminat, Yusof Haslam Sahkan Ini ‘Titik Noktah’ Buat Gerak Khas

Selepas Itaewon Class, Ini 5 Sebab Usahawan Muda Perlu Tonton Drama Korea Start-Up

‘Nasi Goreng, Kicap Manis, Terima Kasih’ – Bebelan Minions Dalam Bahasa Malaysia Curi Perhatian


Pihak Berkuasa AS Tahan Dua Rakyat Malaysia, Disyaki ‘Mengintip’ Ahli Politik Dan Kumpulan Pro-Demokrasi

Jabatan Kehakiman AS pada hari Rabu mendakwa lima warga China dan dua rakyat Malaysia yang menjalankan operasi penggodaman global.

DW dalam laporan yang dikeluarkan hari ini menyatakan bahawa sindiket yang telah beroperasi sejak enam tahun lalu didakwa mengintip ahli politik dan aktivis pro-demokrasi di Hong Kong dan mengakses sistem komputer kerajaan di India dan Vietnam.

Selain itu, para penggodam turut menyasarkan lebih daripada 100 syarikat dan individu di negara-negara di AS dan di seluruh dunia termasuk syarikat perisian, permainan video dan media sosial.

Cubaan melumpuhkan kumpulan yang beroperasi dengan nama APT41 ini merupakan sebahagian daripada usaha petadbiran Donald Trump untuk melumpuhkan jenayah siber oleh China.

Tiga rakyat China dilaporkan beroperasi di Chengdu 404, sebuah syarikat yang berpusat di Sichuan dan menawarkan perkhidmatan keselamatan kepada syarikat perniagaan.

Walaupun tuduhan itu tidak menunjukkan tanda bahawa wujud tangan-tangan politik di sebalik kegiatan mereka. Namun, salah seorang yang didakwa dilaporkan mempunyai hubungan dengan Kementerian Keselamatan Negara China, lapor Jabatan Kehakiman.

Untuk rekod, dua warganegara Malaysia tersebut telah ditahan minggu ini dan akan menghadapi ekstradisi ke AS, manakala lima warganegara China masih berada dalam pelarian dan diburu pihak berkuasa AS.

Untuk bacaan lanjut, klik pautan di bawah.

‘Hacker’ Mahu Padam Akaun Rasmi Mark Zuckerberg Menerusi Facebook Live

‘Hackers’ Jual 267 Juta Data Pengguna Facebook Dengan Harga RM2,000

Pengguna CIMB Terdedah Serangan Hackers, Dinasihatkan Untuk Tukar Kata Laluan


Pihak Berkuasa Australia Rampas Dadah Bernilai RM790 Juta Dari Malaysia

Pihak berkuasa Australia baru-baru ini merampas sebuah kontena yang berasal dari Malaysia dan sedang menuju ke Brisbane, Australia. Di dalam kontena tersebut mengandungi 336kg heroin yang sehingga bernilai A$268.8 juta (RM789.56 juta), rampasan kedua terbesar pernah direkodkan oleh Pasukan Sempadan Australia (ABF).

Menurut kenyataan Polis Persekutuan Australia (AFP) yang dikeluarkan minggu lalu, penghantaran kontena tersebut diisytiharkan sebagai aksesori panel solar. Bagaimanapun, apabila satu pemeriksaan secara terperinci dilakukan, pegawai ABF berjaya mengesan ratusan paket dadah di dalam setiap blok simen.

Selepas mengenal pasti bahawa kontena tersebut adalah dadah, pihak berkuasa tempatan kemudiannya membenarkan kontena belayar meneruskan perjalanan ke alamat penerima, di Brendale, utara Brisbane, pada 28 Mac.

Pada 29 Mac, pasukan risikan memberitahu bahawa kontena tersebut diterima oleh seorang lelaki tempatan dengan menggunakan sebuah lori disewa. Ia kemudiannya bergerak ke Sydney di mana ia dihantar ke sebuah bangsal perindustrian di Mount Druitt pada 30 Mac.

Lelaki berusia 55 tahun itu kemudiannya kembali ke bangsal (keesokan harinya) dengan peralatan untuk memotong konkrit bagi mendapatkan heroin yang tertanam di dalam simen tersebut. Selepas itu, polis menahan lelaki itu ketika dia mahu meninggalkan gudang tersebut di waktu pagi.

Pihak berkuasa tempatan kemudiannya menjalankan beberapa siri geledah di kedua-dua premis perniagaan dan kediaman di New South Wales dan Queensland. Lokasi termasuk Brendale di Queensland, serta Mount Druitt, Blacktown, Auburn, Cecil Park dan Constitution Hill di NSW.

Semasa penggeledahan dilakukan, polis berjaya merampas barang kemas dan alat elektronik yang dianggarkan bernilai A$700,000 di sebuah rumah di Auburn. Di lokasi lain, barang yang dirampas termasuk wang tunai, telefon bimbit, cakera keras, buku nota dan komponen lain penghantaran yang dibina semula.

Rampasan 336kg ini merupakan pengesanan heroin kedua terbesar di Australia dalam sejarah penguatkuasaan undang-undang mereka. Pada tahun 2021, usaha bersama polis dan ABF mengakibatkan rampasan 450kg heroin di Melbourne.

Menurut Komander Polis John Tanti, rampasan besar yang dilakukan oleh pihak berkuasa ini mampu untuk menyelamatkan ribuan nyawa dan memberi satu kesan besar kepada kewangan kumpulan jenayah terancang, yang selama ini hidup mewah dengan duit jualan dadah sementara rakyat yang lain berjuang dengan kos sara hidup.

“Jumlah heroin ini akan menyebabkan kerosakan yang tidak terkira dalam masyarakat dan meningkatkan beban sistem kesihatan dan perkhidmatan sosial kita, semuanya atas nama ketamakan untuk jenayah terancang transnasional,” katanya.

Dalam satu kenyataan pada Isnin, 10 April, Jabatan Siasatan Jenayah Narkotik Bukit Aman di Malaysia berkata bahawa mereka kini sedang menyiasat perkara itu dengan AFP.


Pihak Berkuasa Malaysia Berjaya Gagalkan Misi Mossad, Selamatkan Rakyat Palestin Kena Culik Di KL

Laporan berita Times Of Israel mendedahkan bahawa agensi risikan Mossad telah menjalankan satu operasi menculik seorang rakyat Palestin yang dikatakan mempunyai hubungan dengan kumpulan pejuangan kebebasan Hamas dan sayap bersenjatanya, Izz ad-Din al- Briged Qassam.

Operasi yang berlaku di Kuala Lumpur itu dikatakan tidak menjadi selepas pihak berkuasa Malaysia bertindak pantas menyelamatkan rakyat Palestin tersebut dan menahan mereka yang terlibat.

Menurut laporan yang tidak disahkan oleh Al Jazeera dan The Star, operasi yang dijalankan oleh agensi risikan Israel itu melibatkan ejen yang dilatih di Eropah. Mossad dilaporkan telah bekerjasama dengan rakyat Malaysia yang bertanggungjawab menculik seorang lelaki Palestin dari Semenanjung Gaza di ibu negara Malaysia pada 28 September. Dia diculik dan dibawa lari oleh sebuah kenderaan bersama-sama dengan seorang lagi rakyat Palestin. Difahamkan bahawa kedua-dua mereka yang diculik adalah pakar pengaturcaraan komputer.

Menurut laporan media, lelaki kedua yang turut diculik Mossad telah cuba membantu rakannya dengan memberi amaran kepada rakannya mengenai apa yang bakal terjadi. Disebabkan amaran tersebut, dia sempat memaklumkan kepada pihak berkuasa mengenai kejadian itu.

The New Straits Times melaporkan warga Palestin yang diculik itu dibawa ke sebuah kabin kira-kira sejam dari Kuala Lumpur dan diikat di kerusi untuk disoal siasat oleh ejen perisikan yang dipercayai warga Israel melalui video atas talian.

Sumber “yang mengetahui kes itu” memberitahu media bahawa “rakyat Israel ingin tahu tentang pengalamannya dalam pembangunan aplikasi komputer, kekuatan Hamas dalam membangunkan perisian, informasi mengenai anggota Briged Al-Qassam dan kekuatan mereka. ”

Soal siasat dijalankan selama kira-kira sehari sebelum pihak berkuasa Malaysia menyerbu kabin tersebut dan menahan mereka yang didakwa bertanggungjawab menculik mangsa. Difahamkan bahawa ketika polis menjumpai lelaki Palestin tersebut, kelihatan pelbagai jenis kecederaan dialami oleh beliau.

Difahamkan bahawa ini bukanlah kali pertama kejadian ini terjadi. Pada 2018, jurutera elektrik kelahiran Gaza, Fadi Mohammed al-Batsh telah ditembak mati oleh dua penunggang motosikal ketika dia berjalan menuju ke masjid untuk menunaikan solat subuh di Kuala Lumpur pada 2018. Kejadian itu dipercayai dijalankan oleh agensi perisikan Israel.

Selepas al-Batsh dibunuh, pihak keluarga mendakwa bahawa ini adalah jenayah terancang dan menyalahkan Mossad atas kematiannya. Hamas secara rasmi mendakwa al-Batsh sebagai salah seorang ahli pejuang kebebasan Palestin. Sayap bersenjata Hamas menggambarkan al-Batsh sebagai anggota sayap tentera kumpulan pengganas dan “seorang komander.”

Bagaimanapun, ahli politik Israel Avigdor Liberman, yang ketika itu berkhidmat sebagai menteri pertahanan, menafikan penglibatan Israel dalam pembunuhan itu. Tetapi Liberman berkata bahawa al-Batsh ‘layak’ untuk mati kerana terlibat dalam mereka bentuk sistem peluru berpandu Hamas.

“Lelaki ini bukan orang suci. Ia bukan tentang menambah baik grid elektrik atau menambah baik infrastruktur dan air… Dia terlibat dalam pengeluaran roket, dalam meningkatkan ketepatan roket,” kata Liberman kepada Radio Tentera pada masa itu.


Pihak Berkuasa Siasat Dakwaan 10 Lelaki Bersenjata ‘Warga Filipina’ Ceroboh Lahad Datu

Pasukan Kawasan Keselamatan Khas Pantai Timur Sabah (ESSCOM) sedang menyiasat dakwaan lebih 10 lelaki bersenjata dipercayai warga Filipina menyusup masuk ke Lahad Datu di sini melalui perairan Tambisan.

Melalui laporan Malay Mail, Komander ESSCOM DCP Hamzah Ahmad ketika dihubungi berkata perkara itu masih dalam siasatan. Dia turut mengesahkan bahawa ketika ini keadaan di Zon Keselamatan Timur Sabah (ESSZone) dalam keadaan baik dan terkawal.

Menurut sumber, seorang lelaki mendakwa melihat lebih 10 individu mencurigakan, bersenjata dan berpakaian seolah menyamar, memasuki Sabah melalui perairan Long Patau di Tambisan minggu lalu. Lelaki itu turut mendakwa kesemua lelaki itu dipercayai warga Filipina berdasarkan perbualan mereka dalam bahasa Suluk.

Pada December lalu, dakwaan sebuah portal media antarabangsa, South China Morning Post bahawa terdapat satu mesyuarat dihadiri oleh 19 datuk bandar telah diadakan di Selatan Filipina dengan tujuan untuk merangka serangan seterusnya ke atas Sabah.

Selain itu, mesyuarat yang diadakan pada 1 Disember lalu dan diaturkan oleh pegawai kanan kerajaan tempatan di selatan Filipina turut bertujuan untuk merekrut ahli baharu kumpulan tersebut.

Difahamkan bahawa Februari 2022 dipilih sebagai hari untuk menyerang Sabah adalah disebabkan untuk ‘memperingati’ pencerobohan Lahad Datu pada 2013 serta didorong oleh kegagalalan pewaris Kesultanan Sulu mendapatkan persetujuan dengan kerajaan Malaysia bagi menyelesaikan isu hak ke atas Sabah.

Tambah sumber itu lagi, sekitar 150 sehingga 200 pengintip sudah diarahkan untuk ke Lahad Datu dan Semporna bagi mengintip kawasan di sana. Laporan itu juga menyebut kemungkinan dua pantai utama itu bakal menjadi kawasan pertama yang akan diceroboh oleh pasukan pengganas.

19 datuk bandar dari Selatan Filipina rancang mahu serang Sabah Februari 2022? Untuk bacaan lanjut, klik pautan di bawah.

19 Datuk Bandar Dari Selatan Filipina Rancang Mahu Serang Sabah Februari 2022?

Polis Lahad Datu Tahan 9 Pengemis Untuk Siasatan, Bakal Berdepan Hukuman Denda RM10,000

Blue Hole Berjaya Ditemui Di Darvel Bay, Lahad Datu


Pihak Berkuasa Thailand Dakwa Azi Mungkin Sudah Dibawa Jauh Ke Bangkok Atau Sempadan Myanmar

Sudah hampir lima hari seorang ejen kosmetik, Rosnazirah Mohd Naim, 36, didakwa diculik sekumpulan lelaki ke negara jiran. Sehingga kini, polis Thailand masih giat meneruskan operasi mengesannya.

Memetik laporan terkini Buletin TV3, pihak berkuasa Thailand melakukan pencarian di banyak premis termasuk semua resort di Narathiwat yang dikenali pasti dijadikan tempat persembunyian.

“Sejak hari pertama kehilangan mangsa lagi kami menjalankan operasi mengesan selama 24 jam namun setakat ini pencarian masih belum berhasil.

“Serbuan sudah dibuat di semua premis yang boleh dijadikan tempat persembunyian termasuk chalet dan resort di sekitar Narathiwat,” katanya ketika dihubungi di sini, hari ini.

Sumber juga memberitahu, mereka tidak menolak ada kemungkinan mangsa sudah dibawa lebih jauh iaitu Bangkok atau sempadan Thailand-Myanmar.

Dalam kejadian jam 5.10 petang Selasa lalu, wanita itu diculik sekumpulan lelaki dari kediamannya di Kampung Semat Jal, Wakaf Bharu, di sini.

Mangsa itu dilarikan dengan menaiki kereta jenis Toyota Vios dan terdapat penduduk memaklumkan melihat mangsa dibawa menaiki bot ke Thailand, sebelum kereta terbabit ditemui jam 10 malam hari yang sama di Kampung Kuala Jambu, Pengkalan Kubor.

Susulan itu, polis sudah menahan tiga individu termasuk suami mangsa yang mempunyai dua rekod jenayah lampau dalam aktiviti sindiket dadah dan seorang wanita berusia 35 hingga 47 tahun bagi membantu siasatan mengikut Seksyen 3(1) Akta Culik 1961.


Kenapa Pihak Berkuasa Seolah-Olah Tidak Mengambil Tindakan Dalam Kes Scam

Apabila membaca komen-komen daripada followers anti-scammers, yang juga sahabat-sahabat saya, seperti Khairul Ezuwan dan Afyan Mat Rawi tentang kenapakah seolah-olah tiadanya tindakan yang diambil oleh pihak berkuasa terhadap skim-skim scam pelaburan mahupun hartanah, saya rasa terpanggil untuk memberi komen dan pandangan saya tentang perkara tersebut.

Pandangan saya ini adalah berdasarkan kepada pemerhatian dan kajian ringkas saya dari sudut perundangan tentang kenapakah seolah-olah tiada sebarang tindakan diambil oleh pihak berkuasa terhadap scammers tersebut.

Daripada kajian ringkas dan pemerhatian saya, sebenarnya tindakan ada diambil oleh pihak berkuasa terhadap skim-skim scam tersebut.

Misalnya Bank Negara sendiri di dalam laman web mereka telah menyenaraikan hampir 200 syarikat dan skim-skim pelaburan yang tidak sah dan meragukan.

Penyenaraian ini adalah bertujuan untuk memastikan agar orang awam lebih berhati-hati dan dapat mengelakkan diri daripada terlibat dengan skim-skim yang meragukan tersebut.

Bukan itu sahaja, daripada pemerhatian saya, memang terdapat beberapa kes yang telah disiasat oleh pihak Bank Negara atas dakwaan menerima atau mengambil deposit haram dan beberapa dakwaan lain di bawah Akta Bank dan Institusi-institusi Kewangan 1989.

Cuma memang saya akui, daripada tindakan yang diambil oleh Pihak Berkuasa tersebut, ianya hanya mewakili sejumlah kecil sahaja daripada kes-kes scam yang dilaporkan atau diheboh-hebohkan di media massa dan internet.

Bahkan walapun setelah pihak-pihak yang telah terkena dengan skim-skim tersebut membuat pengakuan terang-terangan bahawa mereka adalah mangsa kepada skim-skim tersebut sekalipun, seolah-olah tidak banyak langkah penyelesaian yang diambil oleh pihak berkuasa khususnya untuk membela pihak-pihak yang menjadi mangsa tersebut atau membawa scammers tersebut kemuka pengadilan.

Sebenarnya, saya tidak menyalahkan Pihak Berkuasa sepenuhnya dalam hal ini. Cuma saya berpendapat, masalah ini mungkin berlaku disebabkan oleh beberapa faktor:

1. Undang-undang yang ada di Negara kita berkenaan dengan skim-skim scam ini masih tidak establish sepenuhnya.

Kita belum ada satu undang-undang khusus untuk membenteras mahupun mendakwa pelaku-pelaku skim-skim scam tersebut, tanpa mengira apakah jenis dan method scam yang mereka lakukan.

Perkara ini mungkin juga berpunca daripada percanggahan dari segi bidangkuasa pihak-pihak berkuasa yang terbabit mahupun percanggahan dari segi prinsip undang-undang itu sendiri.

Misalnya, bidangkuasa yang ada pada pihak polis dan pihak Bank Negara sendiri mungkin tidak sama.

Ini kerana apabila berlaku sesuatu kes penipuan melibatkan skim-skim tersebut, laporan biasanya akan dibuat kepada pihak polis.

Pihak polis akan membuat siasatan terperinci atas laporan tersebut dan akan mengenalpasti dibawah peruntukan undang-undang mana satu kah kes tersebut akan disiasat dan didakwa.

Jika ianya bukan dibawah bidang kuasa pihak polis untuk membuat siasatan terperinci, kes mungkin akan dirujuk kepda pihak-pihak berkuasa lain seperti Bank Negara, SPRM dan lain-lain.

Dan apabila kes tersebut diserahkan kepada pihak berkuasa yang lain, mereka pula akan memperhalusi sama ada laporan tersebut termasuk dalam bidang kuasa peruntukan undang-undang yang di peruntukkan kepada mereka atau sebaliknya.

Sebagai orang awam, kita mungkin merasakan pelik dan bertanya, kenapa tidak bolehkah diseragamkan terus tindakan yang boleh diambil, memandangkan kesemua agensi-agensi penguatkuasaan tersebut adalah di bawah Kerajaan.

Memang betul, dari segi teorinya, saya sendiripun akan bertanggapan begitu. Tetapi dari segi praktikalnya, ianya tidak semudah yang disangkakan.

Apabila tiadanya satu peruntukan undang-undang khusus dan seragam yang akan mengikat semua agensi-agensi penguatkuasaan yang terbabit berkaitan dengan kes-kes scam ini, proses penyeragaman dalam urusan penguatkuasaan dan tindakan-tindakan perundangan yang boleh diambil juga sudah pasti akan terjejas.

2. Percanggahan dari segi prinsip perlaksanaan undang-undang juga boleh menyebabkan tindakan mungkin sukar diambil terhadap kes-kes scam ini.

Misalnya percanggahan antara prinsip undang-undang jenayah dan prinsip undang-undang sivil.

Kes-kes yang melibatkan scam ini kadang-kadang agak sukar untuk kita klasifikasikan sama ada ianya adalah kes jenayah ataupun kes sivil.

Misalnya banyak keadaan saya dapati, skim-skim scam ini mempunyai satu perjanjian bertulis diantara syarikat perlaksana dan ahli-ahli yang terlibat. Bahkan yang lebih mengejutkan lagi, perjanjian-perjanjian bertulis tersebut disediakan oleh peguam mereka sendiri.

Bukan itu sahaja, dari segi teori undang-undang kontraknya, skim tersebut mungkin mematuhi elemen-elemen kontrak yang menjadikan ianya satu kontrak sivil yang nampak sah, seperti adanya dua pihak yang berkontrak, adanya balasan dan kedua-dua mempunyai niat untuk mengikat antara satu sama lain sebagai satu ikatan kontrak.

Mungkin kita akan berkata, kontrak yang menyalahi undang-undang adalah tidak sah sejak dari awal, tetapi bagaimakah kita hendak katakan kontrak tersebut melanggar undang-undang sedangkan sebagaimana yang saya nyatakan di atas tadi, tiada satu undang-undang khusus yang memperincikan secara perundangan yang ianya adalah satu bentuk scam dan menyalahi undang-undang.

Maka apabila ini berlaku, sudah pasti pihak berkuasa mungkin kekurangan jurisdiction (bidang kuasa) untuk mengambil tindakan sewajarnya, memandangkan kes-kes tersebut diklasifikasikan sebagai kes sivil sahaja.

Ini kerana kebanyakan pihak berkuasa hanya mempunyai bidang kuasa untuk menyiasat dan mendakwa sesuatu kes yang bersifat jenayah sahaja.

Jika ianya diklasifikasikan sebagai kes sivil, maka pihak-pihak yang merasa tidak berpuas hati dengan kontrak tersebut, hanya boleh memfailkan tindakan sivil sahaja terhadap syarikat-syarikat pelaksana skim-skim scam ini dan individu-indivudu dibelakangnya.

Kalaupun kes tersebut diklasifikasikan sebagai kes jenayah, siasatan perlu dilakukan dengan terperinci dan bukti perlu dianalisis dengan cermat sebelum pendakwaan boleh dibuat.

Ini kerana beban pembuktian dalam kes jenayah memerlukan pembuktian melampaui keraguan yang munasabah. Ertinya jika terdapat keraguan atau pertikaian pada kes tersebut walaupun sedikit maka kes tersebut akan ditolak oleh mahkamah.

Selain daripada itu, untuk mengambil tindakan sivil pula, mangsa-mangsa terpaksa melantik peguam dan mereka terpaksa mengeluarkan kos guaman untuk memfailkan tindakan tersebut.

Tindakan sivil tersebut bukanlah satu jaminan penuh yang mereka akan dapat semula hak-hak atau wang yang mereka telah keluarkan.

Silap haribulan, kalaupun mereka berjaya mendapat perintah mahkamah, ianya sekadar perintah atas kertas semata-mata dan bakal berhadapan dengan masalah untuk dikuatkuasakan.

Yang pasti, mangsa-mangsa yang terlibat terpaksa kelurkan kos untuk mendapatkan balik sesuatu yang belum pasti.

3. Pelaksana skim-skim scam ini pun bukannya orang biasa.

Ada sesetengah mereka terdiri daripada golongan intelek.

Mereka sendiri mengkaji loopholes (kelompongan) yang ada dalam undang-undang negara kita berkaitan dengan skim yang mereka ingin laksanakan. Tak dapat buat dari sudut ini mereka buat dari sudut lain pula.

Otak mereka sentiasa ligat mencari peluang atas kelompongan yang ada pada undang-undang negara kita.

Bahkan lebih mengejutkan mereka sendiri ada panel peguam mereka. Panel peguam ini akan menasihati mereka apa yang boleh dan apa yang tak boleh mereka buat.

Dan kelompongan-kelompongan dalam undang-undang tadi akan dimanupulasi oleh mereka sepenuhnya untuk mempekenalkan skim-skim scam yang menarik perhatian orang awam.

4. Masalah penguatkuasaan juga mungkin jadi rumit dan sukar diambil apabila mangsa-mangsa skim scam tersebut sendiri tidak memberi kerjasama dengan pihak berkuasa.

Atau mereka juga mungkin malu untuk tampil kedepan mengambil tindakan perundangan terhadap pelaksana skim-skim tersebut.

Mereka juga mungkin bimbang diugut atau dicabar semula oleh individu-individu tertentu disebalik skim tersebut jika mereka memulakan tindakan perundangan terhadap mereka.

Oleh yang demikian, mereka hanya mendiamkan diri dan redho sahaja dengan apa yang berlaku. Jika tiadanya kerjasama yang diberikan oleh mangsa-mangsa terbabit bagaimanakah tindakan boleh diambil terhadap scammers tadi.

Maka saya berpendapat, langkah pencegahan dan tindakan mengelakkan diri daripada terlibat dengan skim-skim scam yang meragukan ini adalah jalan penyelesaian terbaik untuk mengatasi masalah ini.

Pengusaha-pengusaha skim-skim scam ini berani aktif kerana mereka tahu masyarakat kita mudah sangat “kena kencing”.

Nampak imej Islam sikit mula cepat cair dan terpengaruh, nampak orang tunjuk duit berkepuk dan kereta-kereta mewah terus ketar seluruh badan, sanggup berhutang piutang untuk ikutkan kehendak-kehendak scammers.

Nampak artis glamer jadi duta produk-produk mereka terus rasa teruja hendak join.

Pendek kata langkah-langkah memberi kesedaran dari segi perundangan dan kesan-kesan kewangan yang timbul daripada masalah skim-skim scam ini harus dipertingkatkan.

Jadi saya fikir, jika kita hendak masalah ini di atasi, sama-samalah kita sendiri memainkan peranan menyedarkan orang-orang disekeliling kita supaya tidak terjebak dengan skim-skim scam tersebut.

Kita jangan terlalu mengharapkan pihak berkuasa untuk melindungi kita.

Sebaliknya kekuatan dalaman kita sendiri di samping ilmu dan kesedaran yang tinggi mampu mengelakkan diri kita daripada terjerumus dengan skim-skim tersebut.

Justeru, HartaGuam sendiri sentiasa komited memberi kesedaran dan kefahaman kepada masyarakat dari segi perundangan hartanah khususnya agar masyarakat tidak mudah terpengaruh dengan skim-skim hartanah yang meragukan dan memberi kefahaman kepada masyarakat agar mengikut amalan guaman hartanah sebenar dalam setiap urusniaga hartanah yang dimasuki untuk mengelakkan daripada menjadi mangsa penipuan dan penyelewengan pihak-pihak yang tidak bertanggungjawab.

Salkukhairi Abd Sukor adalah peguam dan Presiden Persatuan Guaman Hartanah Malaysia (HartaGuam).

BACA: Ditipu Scammer Berkali-Kali, Lelaki Ini Buat Kerja ‘Kotor’ Untuk Terus Hidup


‘Pihak Imigresen Paksa Saya Pakai Tudung’ – Sajat Buka Cerita Sebenar Bertudung Di Tanah Suci

Dua tahun lepas tular mengenai usahawan transgender wanita Malaysia, Sajat atau nama sebenar Muhammad Sajjad Kamaruz Zaman berpenampilan wanita di tanah suci Mekah.

Baru-baru ini, netizen menanyakan Sajat mengenai kes memakai telekung dan berpenampilan wanita ketika mengerjakan umrah di akaun Tiktok milik Sajat semasa dia membuat siaran langsung.

Menerusi siaran langsung TikTok tersebut, Sajat menjawab persoalan itu dengan mengatakan dia memakai telekung dan berhijab semasa di tanah suci kerana pihak imigresen memaksanya untuk berbuat sedemikian.

Dia juga menegaskan malah bersumpah sememangnya dia berpakaian seperti itu disebabkan pihak imigresen memaksanya untuk memakai tudung dan telekung untuk solat ketika berada di Mekah.

“Saya tak menipu, saya berani bersumpah atas nama ibu dan bapa saya. Lillahi ta’ala, sumpah, lillahi ta’ala, kalau saya menipu, matilah mak bapak saya,” katanya.

Netizen yang melihat pengakuan itu mempunyai reaksi berbeza; ada yang menyokong dan ada juga yang tidak setuju dengan apa yang diucapkan Sajat.

“Sebab tu kita tak boleh lawan takdir, Allah juga yang maha mengetahui,” kata seorang netizen.


Pihak Kastam Pantau 30,000 Peniaga ‘Online’ Yang Tidak Mendaftar GST

Bagi peniaga atas talian, anda mungkin perlu ambil tahu. 30,000 peniaga atas talian dalam perhatian Jabatan Kastam Diraja Malaysia kerana tidak mendaftar untuk Goods and Services Tax (GST).

Direktor general kastam, Datuk Seri Khazali Ahmad berkata jabatan itu sedang giat mengumpul maklumat peniaga-peniaga ini sebelum melakukan operasi.

“Katakan anda mengimport barang kurang daripada harga RM500, barang berkenaan tidak akan dikenakan cukai. Tetapi jika lebih, barangan itu perlu dikenakan GST dan duti import,” kata Khazali pada Persidangan GST 2016 semalam.

Khazali berkata setiap transaksi secara atas talian perlu melalui pos dan servis bank. Jadi ada cara yang jabatan kastam akan gunakan untuk mencari peniaga-peniaga ini. Tetapi perniagaan atas talian yang jualan tahunannya kurang dari RM500,000 dikecualikan dari mendaftar untuk GST.

Sementara itu, Khazali berkata kurang dari RM200 juta dalam bentuk GST special refunds dikembalikan kepada peniaga walaupun peruntukan RM1 billion telah disediakan untuk tujuan itu. “Kami tidak tahu mengapa, mungkin peniaga-peniaga ini tidak berminat untuk membuat claim,” tambah Khazali. Special refunds ini adalah untuk syarikat yang berdaftar di bawah GST untuk mengelakkan mereka dicukai sebanyak dua kali.

Jadi anda di luar sana yang mempunyai perniagaan online dengan nilai jualan lebih RM500,000 setahun itu, cepat-cepatlah mendaftar. Nanti berdepan masalah pula perniagaan anda nanti.


Pihak Lawan Patah Kaki, ‘Fighter’ UFC Ini Menang Tanpa Satu Tumbukan Dilancarkan

Chris Weidman patah kaki dalam cubaan menendang Uriah Hall dalam pertarungan yang hanya berlaku dalam 17 saat di UFC 261. Dan ia dianggap sebagai penamat perlawanan yang sangat pelik dan ngeri.

Pertarungan di antara Weidman dan Hall berakhir dengan kemenangan menjadi milik Hall tanpa dia melancarkan apa-apa serangan atau tumbukan ke arah pihak lawan.

Pada perlawanan tersebut, bekas juara kelas pertengahan Weidman melakukan sepakan pada permulaan perlawanan tetapi sepakan itu langsung mematahkan kakinya

The first fighter in @ufc history to win without a single strike thrown #UFC261 pic.twitter.com/zxyu5XhYu3

Chris Weidman’s leg just snapped. #UFC261pic.twitter.com/X6s25g1wTl

— Sideline Sports (@sportsideline) April 25, 2021

Weidman just kicked Uriah Hall SECONDS into their fight and his leg snapped. The exact same thing that happened to Anderson Silva against Weidman. This is absolutely horrific.

— Ariel Helwani (@arielhelwani) April 25, 2021

Holy shit! What a crazy world we live in. You couldn’t write it.

Dana White, Presiden UFC dalam kenyataannya di media sosial menyatakan bahawa sejarah baharu tercipta apabila kemenangan di raih tanpa satu tumbukan dilancarkan ke arah pihak lawan.

Manakala Hall dalam kenyataannya berkata bahawa dia mahu berikan yang terbaik pada perlawanan tersebut, tetapi dia juga berharap agar Weidman kembali pulih daripada kecederaan.

“Ini adalah bahagian yang buruk dari sukan ini, ini adalah situasi yang menyakitkan, saya tidak ada yang buruk untuk diperkatakan tentangnya. Saya harap dia cepat kembali. Anda masih yang terbaik, Chris,” kata Hall.

Lihat bagaimana tumbukan padu bintang UFC ini hancurkan bibir lawannya. Klik pautan di bawah untuk membaca.

Lihat Bagaimana Tumbukan Padu Bintang UFC Ini ‘Hancurkan’ Bibir Lawannya

Khabib Setuju ‘Rematch’ Dengan McGregor Jika UFC Sanggup Penuhi Satu Syarat

Wanita Yang Dipecat Kerana Belasah Pencuri Ditawar Kerja Oleh Presiden UFC


adidas Tampil Dengan Koleksi Kasut Edisi Toy Story 4

Ini berita baik untuk penggemar jenama kasut adidas diluar sana. adidas kini tampil dengan koleksi kasut untuk filem Toy Story 4 yang akan ditayangkan tidak lama lagi di pawagam.

Menariknya, model yang digunakan untuk koleksi ini adalah UltraBOOST 19 dan rekaan corak pada kasut diinspirasikan dari pakaian watak-watak dalam filem Toy Story 4 iaitu Buzz, Woody, Bo Peep dan Forky. Malah, koleksi tersebut hadir dengan dua pilihan model UltraBOOST 19 iaitu NMD untuk saiz kanak-kanak dan Continental 80 untuk saiz dewasa.

Bagi Continental 80, ianya tampil dengan dua pilihan warna iaitu hijau dan hitam dan pada dalam kasutnya terdapat gambar karakter yang diinspirasikan untuk kasut tersebut. Manakala untuk NMD, terdapat dua pilihan warna iaitu putih dan merah jambu. Pada bahagian lidah kasut, diletakkan tag Toy Story 4.

Untuk pengetahuan anda, koleksi ini dianggarkan berharga $160 (~RM663.68) sahaja dan anda boleh dapatkan di butik adidas dan secara atas talian pada 21 Jun 2019.


Pihak PASKAL: The Movie Sumbang RM30,000 Untuk Keluarga 6 Ahli Bomba Yang Terkorban

Minggu lalu seluruh negara dikejutkan dengan insiden yang meragut nyawa 6 ahli bomba yang terkorban dalam operasi mencari dan menyelamat di Taman Putra Perdana Puchong. Terkini pihak penerbitan dan pelakon PASKAL The Movie tampil menghulurkan sumbangan kepada keluarga mangsa.

Pihak produksi menyampaikan sumbangan yang diwakili oleh Pengarah Urusan Multimedia Entertainment Sdn. Bhd, Datuk Steven Lim kepada Pengarah Jabatan Bomba dan Penyelamat Malaysia, Azmi Osman. Pengarah filem Adrian Teh dan beberapa pelakon utama yang turut hadir dalam majlis tersebut seperti Hairul Azreen, Theeban G, Jasmine Suraya Chin dan Ammar Alfian.

A simple visit to the Selangor HQ of the Jabatan Bomba dan Penyelamat Malaysia this morning. The unsung heroes live among us and always rise up to the occasion when they are needed. But when moment like this happened, they need us. Thank you PPDA. We are proud to have you. #ppda #bombamalaysia #bombamalaysiaofficial

A post shared by  Adrian Teh (@adrianteh19) on Oct 8, 2018 at 10:29pm PDT

Menurut Datuk Steven pihak mereka terpanggil untuk menghulurkan sumbangan kepada wira negara yang sanggup menggadaikan nyawa untuk menyelamatkan nyawa orang lain. Satu inisiatif yang murni daripada pihak produksi PASKAL. Moga lebih ramai yang akan menyumbang kepada wira negara yang terkorban ketika misi menyelamat di masa akan datang.


Pihak Pendakwaan Mahu Buktikan Bekas CEO Cradle Fund, Nazrin Hassan Mati Dibunuh

Kita telah dikejutkan dengan berita kematian individu yang cukup berpengaruh iaitu Ketua Pegawai Eksekutif Cradle Fund Sdn Bhd, Nazrin Hassan pada Jun tahun lalu.

Terbaharu, pihak pendakwaan akan membuktikan bahawa Nazrin Hassan telah mati dibunuh dan bukan disebabkan oleh kebakaran menurut Mahkamah Tinggi semalam.

Sebelum ini, menurut laporan awal mendapati kematian Nazrin Hassan disebabkan letupan telefon pintar yang menyebabkan kebakaran. Akan tetapi, selepas 3 bulan kematian Nazrin Hassan, abangnya telah membuat permohonan untuk menggali semula kubur Nazrin untuk bedah siasat kedua.

Hasil bedah siasat kedua mendapati mangsa mati akibat hentakan benda tumpul di kepalanya. Menerusi keterangan pakar perubatan forensik, hentakan tersebut boleh mengakibatkan kematian, dan dipercayai mangsa telah mati sebelum kebakaran berlaku dan kebaran yang terjadi hanyalah untuk menutup punca sebenar.

Samirah yang juga isteri kepada Nazrin, dan dua remaja lelaki didakwa bersama-sama seorang warga Indonesia, Eka Wahyu Lestari yang masih bebas. Mereka dituduh melakukan kesalahan itu di sebuah rumah di Mutiara Homes, Mutiara Damansara, Petaling Jaya.

Kes ini mendapat perhatian ramai pihak. Bagi anda yang tidak tahu akan kes ini, anda boleh baca artikel di bawah untuk ketahui lebih lanjut.

Punca Kematian CEO Cradle, Nazrin Hassan Dikenal Pasti

Kubur Ceo Cradle Fund Digali Semula Untuk Siasatan


Pihak Pengurusan Hot FM Sahkan Shuk Sahar Digantung Tugas Serta-Merta

Sejak beberapa hari yang lepas kecoh di media sosial mengenai penyampai radio Hot FM, Shuk Sahar atau nama sebenarnya Mohammad Shukri Mohamed Sahar yang dikatakan telah berlaku curang terhadap isteri beliau.

Susulan daripada kejadian dan video tular tersebut, beliau pada hari ini dilaporkan telah digantung perkhidmatan sebagai penyampai radio Hot FM berkuatkuasa serta merta.

Menurut Harian Metro, penggantungan sementara perkhidmatan Shuk itu adalah untuk memberi ruang kepada pihak pengurusan untuk melakukan siasatan secara mendalam mengenai isu beliau yang sedang tular di media sosial.

Dalam pada itu, difahamkan perkembangan terkini mengenai penggantungan Shuk akan diumumkan oleh pihak pengurusan Hot FM selepas siasatan terhadap isu tersebut selesai.

Terdahulu, kisah rumah tangga Shuk sekali lagi menjadi bualan orang ramai apabila isterinya, Rossalennah Natassiah Asshaferah telah bertindak membuat pendedahan secara terbuka mengenai suaminya itu yang berlaku curang bersama wanita lain pada Sabtu lalu.

Shuk dan Rossalennah telah mendirikan rumah tangga pada tahun 2015 dan telah dikurniakan dua cahaya mata perempuan, Nur Qurratu Ain, 4, dan Nur Assyifatu Aimi yang kini berumur setahun.

Baca perkongsian kami yang berjaya ‘trending’ di Vocket pada minggu ini melalui pautan di bawah.

Pernah Jadi Pelatih Kepada TMJ, Pesara Tentera Sebak Baginda Masih Ingat Akan Dirinya

Gara-Gara Lukis Muka Bermata Sepet Pada Cawan Pelanggan, Starbucks Disaman RM59,000


‘Pihak Perubatan Yang Pasang’ – Pengarah Drama Ini Nafi Dakwaan Sengaja Buat ‘Kesilapan’

Sudah menjadi ‘kebiasaan’ pada ketika ini di mana drama-drama tempatan yang ditayangkan di televisyen sering kali hadir dengan kesilapan yang didakwa seolah disengajakan dalam membuatkan drama tersebut mendapat perhatian serta tontonan.

Terbaharu, drama Bisik-Bisik Gelora lakonan Redza Rosli juga turut mendapat tempias yang sama apabila memaparkan babak tiub bantuan pernafasan atau intubation tube dalam keadaan yang aneh sekaligus membuatkan babak tersebut mengundang perbincangan netizen.

Sir , Save him pic.twitter.com/zs8ZgZXo0w

— Nimelesh (@HausofHilton) June 24, 2022

Dalam pada itu, di sangka disengajakan, pengarah drama ini iaitu Riza Baharudin berpendapat sebalik menerusi temu bual bersama Kosmo! Online di mana beliau memaklumkan pemasangan tiub bantuan pernafasan tersebut bukan dilakukan oleh pihak kru produksi sebaliknya oleh mereka yang arif dalam bidang perubatan.

“Bila pihak perubatan sendiri yang memasangnya, saya tidaklah boleh memandai-mandai kata salah. Jadi saya anggap sahaja cara pemakaian tiub bantuan pernafasan itu betul,” katanya.

Difahamkan Riza juga turut bertanya kepada pihak perubatan berulang kali mengenai pemasangan tiub pernafasan tersebut bagi mengelakkan kesilapan serta mahu semuanya tampak sempurna.

Dalam pada itu, beliau selaku pengarah drama ini dengan penuh rasa tanggungjawab memohon maaf atas kepada pihak yang menganggap babak tersebut seolah-olah memperlekehkan institusi perubatan.

Sebagai pengajaran, beliau akui akan lebih berhati-hati serta sedia mendapatkan pandangan daripada pihak yang lebih pakar jika mahu menjayakan babak yang seakan sama kelak.

Riza Baharudin enggan menyalahkan mana-mana pihak malah turut berterima kasih kepada para penonton drama tersebut yang peka dengan ‘kesilapan’ yang berlaku pada babak tersebut.

A post shared by Redza Rosli #RR 🇲🇾 (@redzarosli)

Difahamkan drama Bisik-Bisik Gelora yang terdiri daripada 35 episod sudah selesai ditayangkan beberapa hari yang lalu di mana rata-rata penonton berpuas hati dengan ending drama ini.

Ikuti juga isu yang sedang trending sepanjang minggu ini dengan klik pautan di bawah.

Mat Saleh Mampu Bertutur Pelbagai Bahasa Mengalah Bila Wanita Ini ‘Kecek Kelate’

60% CEO Jangka Akan Berlaku Krisis Ekonomi Tahun Hadapan, Ini Apa Yang Anda Perlu Tahu


Pihak Pixar Pernah ‘Memadam’ Filem Toy Story 2 Dua Minggu Sebelum Tayangan

Siapa sahaja tidak kecewa sekiranya data yang mengandungi hasil kerja penyuntingan video atau filem lesap dari pandangan hanya disebabkan kecuaian kecil atau tersalah tekan sesuatu butang pada komputer.

Pastinya mencemaskan dan situasi sebegini katanya pernah berlaku pada kru produksi filem Pixar yang dahulunya hampir kehilangan data yang mengandungi hasil kerja filem Toy Story 2.

Difahamkan, isu ini berpunca daripada kesalahan teknikal yang secara tidak sengaja dilakukan oleh salah seorang pekerjanya, memetik laporan halaman The Next Web.

Pada 1998, pengarah teknikal Pixar, Oren Jacob pada ketika itu menonton semula filem Toy Story 2 ini sebagai semakan terakhir sebelum ia ditayangkan di pawagam pada tahun 1999. Semasa menonton, mereka telah mendapati bahawa satu demi satu lukisan pada pakaian karakter Woody hilang secara tiba-tiba.

“Kami mula perasan berlaku kerosakan teknikal dalam filem ini menerusi karakter Woody,” imbas kembali Oren Jacob semasa dalam fasa pembikinan filem ini.

Menurut halaman Mental Floss, Ed Catmull, penolong pengarah Pixar pada ketika itu menjelaskan bahawa data filem Toy Story 2 ini hilang dan rosak disebabkan salah seorang pekerja Pixar yang tidak sengaja memasukkan kod ‘/bin/rm -r -f *’ pada command prompt komputer. Kesannya, 90% data filem Toy Story 2 hilang dan hanya 10% sahaja yang tinggal.

Keadaan bertambah panik dan ini telah memaksa Galyn Susman, penolong pengarah teknikal Pixar, meminta salinan pita rakaman filem ini versi DVD daripada kru IT. Malangnya, salinan itu juga dilaporkan rosak. Tambah kecewa, pihak Pixar sendiri juga tidak ada menyimpan salinan filem tersebut.

Situasi ini dikatakan sebagai satu ‘mimpi ngeri’ buat Pixar. Mana tidaknya, bajet $90juta (RM371.1 juta) yang dilaburkan untuk filem ini telah menyebabkan kerugian besar. Meruntunkan jiwa apabila hasil kerja selama setahun oleh 30 orang pelukis untuk filem ini, hilang dalam beberapa saat angkara satu kesalahan kecil. Daripada sini, Pixar mula sedar bahawa pentingnya protokol penyimpanan salinan untuk setiap karya mereka.

Tarikh untuk tayangan filem ini hampir dekat dan Galyn Susman pada ketika itu dalam fasa berpantang selepas dia melahirkan anak keduanya. Berikutan itu beliau disuruh Pixar untuk berkerja dari rumah. Sepanjang berada di rumah, Galyn teringat bahawa dia pernah menyimpan salinan filem ini dalam komputer riba anaknya. Siapa sangka, ternyata salinan filem ini benar-benar tersimpan rapi dalam komputer riba itu.

“Sebagai seorang ibu, filem animasi amatlah sesuai untuk hiburan anak-anak saya. Jadi, filem Toy Story 2 ini telah saya salinkan dalam komputer riba anak saya sebagai hiburan untuk mereka.

“Rezeki tak salah alamat, filem Toy Story 2 berjaya diselamatkan gara-gara anak sulung saya,” ujar Galyn.

Lantaran itu, Galyn menelefon Oren untuk menjemput komputer riba itu lalu dibawa ke studio Pixar. Dengan menaiki sebuah kereta Volvo, Oren memeluk komputer riba itu dengan rapi sambil melilitkan ia dengan tali pinggang keselamatan manakala Galyn memandu kereta itu dengan kalajuan 35 kilometer per jam sehingga sampai ke studio Pixar dalam keadaan tekanan dan berpeluh ‘nervous’.

“Kami segera menyalin semula data Toy Story 2 daripada komputer riba Galyn. Namun sayangnya, data tersebut hanya menyimpan 70% sahaja filem yang telah siap kerana ia disimpan dua minggu sebelum Toy Story 2 siap sepenuhnya,” kata Oren.

Difahamkan, secara keseluruhannya filem ini memerlukan 100,000 fail lukisan untuk melengkapkan durasi filemnya. Menerusi data 70% yang disimpan itu, sebanyak 30,000 fail lukisan lagi diperlukan Pixar untuk menyempurnakan filem ini.

“Seluruh kru bekerja 8 jam sehari, 7 hari seminggu serta mengikut giliran kerja siang dan tidak tidur malam dalam usaha menyiapkan pembikinan semula filem ini dengan plot cerita yang baharu,” jelas Oren lagi.

Walau bagaimanapun, filem Toy Story 2 akhirnya berjaya diselamatkan tepat sebelum tarikh tayangannya. Oren Jacob berkata ia merupakan memori serta nilai persahabatan yang wujud dalam suasana kerja yang tidak akan beliau melupakan sampai bila-bila.

Baca lagi artikel mengenai filem-filem yang menarik menerusi pautan di bawah ini.

Avatar Tewaskan Avengers: Endgame, Kembali Muncul Filem Paling Laris Di Dunia

Ini Antara Filem Menarik Yang Menanti Anda Di Pawagam Bermula 5 Mac 2021

Pengarah Filem Ternama Puji Roh, Dakwa Ia Salah Satu Karya ‘Amazing’ Baginya


Pihak Polis Umum Nora Anne Meninggal Dunia Kerana Kelaparan

Ketua Polis Negeri Sembilan, Datuk Mohamad Mat Yusop sebentar tadi telah membuat pengumuman rasmi berkenaan punca kematian remaja dari Ireland, Nora Anne Quoirin.

Berdasarkan laporan Harian Metro, hasil bedah siasat yang dijalankan terhadap Nora Anne mendapati punca kematian adalah disebabkan kebocoran usus akibat tidak makan dalam tempoh panjang.

Nora dilaporkan telah meninggal dunia dalam tempoh dua hingga tiga hari sebelum mayatnya ditemui pada jam 1.57 tengah hari kelmarin.

“Hasil bedah siasat oleh pakar patologi yang memakan masa 10 jam semalam mendapati Nora Anne mati dalam masa dua ke tiga hari sebelum ditemui. Punca kematian adalah disebabkan kebocoran usus kerana tiada makanan dalam tempoh panjang dan stress (tekanan) yang berpanjangan,” terang Datuk Mohamad Mat Yusop kepada Harian Metro.

Datuk Mohamad Mat Yusop turut mengesahkan tiada luka lain atau kesan jenayah pada mayat Nora Anne selain calar pada kaki serta tiada kesan dirogol.

Bedah siasat dikendalikan Pakar Patologi Hospital Kuala Lumpur (HKL), Dri Siew Sheue Feng dan Dr Hanif Mohammad dari Hospital Tuanku Jaafar (HTJ) yang bermula pada 11.45 pagi semalam dan tamat pada jam 9.00 malam semalam. Mereka turut dibantu pakar dari Jabatan Kimia dan Forensik Petaling Jaya.

Nora merupakan anak paling tua pasangan suami isteri Sebastien dan Meabh Quoirin yang telah dilaporkan hilang sejak 10 hari yang lalu.


Pihak Stesen Minyak Enggan Beri Kerjasama, Haqiem Rusli Dan Isteri Seru Kerajaan Campur Tangan

Beberapa hari lalu isteri penyanyi Haqiem Rusli, Anis Sofea dilaporkan dalam proses mengambil tindakan undang-undang terhadap sebuah stesen minyak di Terengganu selepas mendakwa tidak mahu bertanggungjawab kerana atas kerosakan pada keretanya.

Dalam satu hantaran Instagram @anissofeaaz yang terbaharu, beliau rasa kecewa dengan pihak Stesen Shell Bukit Besi menunjukkan sikap tidak bertanggungjawab dengan mendiam diri.

Pada masa sama, pihak stesen minyak itu juga gagal memberikan maklum balas apabila dihubungi sedangkan Anis tertunggu-tunggu jawapan daripada pihak mereka.

A post shared by 𝒂𝒏𝒊𝒔 𝒔𝒐𝒇𝒆𝒂 (@anissofeaaz)

“Saya juga rasa amat dukacita di atas kegagalan pihak Shell dalam memberikan kerjasama kepada pelanggan Shell seperti saya yang ada masalah kereta rosak disebabkan kecuaian pihak stesen minyak Shell.

“Stesen minyak itu menjual minyak yang bercampur air mengakibatkan saya terpaksa menanggung kerugian yang besar untuk membaik pulih kereta itu.

“Saya juga amat berharap dan memohon kepada pihak kerajaan khususnya KPDN agar mengambil tindakan yang tegas dengan membatalkan lesen kepada pengusaha stesen minyak yang menipu rakyat dengan menjual minyak bercampur air kepada pengguna,” petik kenyataan terbaharu yang dikongsikan melalui Instagram @anissofeaaz.

Menurut pasangan itu, kejadian tersebut berlaku pada 17 Mac apabila kereta Mercedes GLC yang dibeli pada tahun 2020 itu mengalami kerosakan selepas mengisi minyak di stesen minyak Bukit Besi, Terengganu.

Lebih kurang 100 meter bergerak dari stesen minyak, enjin kereta mati dan tidak boleh dihidupkan. Kereta itu ditunda ke pengedar Mercedes-Benz yang sah di Gong Kapas, Kuala Terengganu.

Dua hari kemudian (19 Mac), pihak Mercedes-Benz memberitahu di dalam tangki mempunyai air yang berlebihan daripada minyak. Kos untuk membaik pulih kerosakan itu dianggarkan hampir RM50,000.

Pada 22 Mac mereka telah berjumpa dengan pihak Shell untuk bincangkan isu tersebut dan beberapa hari kemudian pihak stesen minyak terbabit meminta kebenaran untuk memindah kereta dari Mercedes-Benz ke bengkel yang dicadangkan oleh pihak stesen minyak.

Bagaimanapun Haqiem dan isteri menolak kerana bengkel itu tidak berstatus pengedar sah Mercedes-Benz, pada masa sama kereta mereka masih lagi dalam waranti.

Sejak dari hari itu, Haqiem dan Anis tidak dapat menghubungi pihak stesen minyak melalui panggilan telefon dan mesej.


Pihak The Vocket Memohon Maaf Kepada Semua Atas Headline Terlampau

Kami ingin memohon maaf terhadap semua pembaca, penulis posting Facebook, Cikpuan Izzati Rahman dan sesiapa yang terlibat atas keterlanjuran pihak The Vocket dalam menghasilkan headline.

Ingin kami tegaskan headline sebelum ini tidak ada kena mengena 600% dengan pendapat saudari Izzati Rahman. Semuanya atas pendapat, kehendak dan gaya The Vocket.

Dan ini respon yang kami terima daripada saudari Izzati Rahman berhubung artikel tersebut.

1. Statement saya diambil tanpa kebenaran
2. Statement “Menteri kurang bijak” adalah statement dari pihak staff Vocket, berdasarkan pandangan dan penulisan pihak The Vocket dan tiada kena mengena dengan saya.

Kami harap dengan permohonan maaf dan post ini dapat mengurangkan salah faham mana-mana pihak.

Sebarang aduan lain boleh hubungi kami di [email protected]. Kami gembira untuk dihubungi.


‘Pijak Sahaja Bagi Sedar’- Tangan Lelaki Merayap Masuk Tirai Makmum Wanita Dikecam Netizen

Sempena bulan Ramadan ini, boleh dikatakan masjid atau surau penuh dengan orang ramai untuk berbuka puasa dan juga beribadah. Akan tetapi, muncul pula situasi yang mengejutkan berlaku di masjid.

Terbaharu, seorang pengguna TikTok @zuhailazainal telah berkongsi video memaparkan situasi mengejutkan di masjid. Menerusi video tersebut, dapat dilihat cubaan lelaki didakwa cuba mengintai di bahagian wanita.

Reply to @moshimoshi732 btw dari kecik pergi masjid ni, takda pun spesis macamni .. first time muncul ja ni. #fypシ

♬ original sound – ex?introvert – ex?introvert

Bukan itu sahaja, tangan lelaki itu juga merayap di bawah tirai pemisah antara makmum lelaki dan wanita. Difahamkan, bukan sekali tangan lelaki itu didapati merayap dan seperti cuba meraih sesuatu.

Perkongsian tersebut mendapat perhatian orang ramai dan telah tular di media sosial. Rata-rata netizen berasa terkejut dengan perkongsian tersebut dan tidak sangka ada orang berkelakuan seperti itu di dalam masjid.

The urge to cucuk his hand with safety pins. Tak reti duduk diam ya tangan tu, pakcik. https://t.co/pDkUNL81Dn

KALAU AKU DAH PIJAK PIJAK JE TANGAN DIA NI😤 https://t.co/uwfq9TFvsV

Para netizen turut mengecam tindakan lelaki tersebut yang dianggap tidak bermoral. Malah, segelintir netizen turut berpendapat bahawa mungkin lelaki itu berniat untuk mencuri serta nasihatkan orang ramai menjaga barangan berharga mereka ketika berada di masjid atau surau.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Pecah Rekod Dan Membanggakan, 5 Pelajar Malaysia Ini Berjaya Diterima Masuk Ke Harvard

Poh Kong Tawar RM1 Untuk ‘Jewellery’, Beg Percuma Dan Hadiah Bernilai RM30,000 Sedia Dimenangi

‘Jerat Kehancuran Hidup’- Pinjaman Peribadi GOpinjam Dari Touch ‘n Go Undang Pertikaian Netizen


Pil Antivirus COVID-19 Tiba Di Malaysia, Bakal Digunakan Pada Pesakit Bukan Berisiko

Pil antivirus untuk merawat COVID-19 sudah mula memasuki Malaysia. Kementerian Kesihatan Malaysia berkata penghantaran pertama sebanyak 48,000 kotak pil Paxlovid Pfizer telah tiba sejak semalam, lapor Free Malaysia Today.

Pil yang kini dihantar kepada Pharmaniaga Logistic Sdn Bhd ini difahamkan bukanlah pengganti kepada vaksin COVID-19 atau pencegah untuk mengelak jangkitan, tetapi ia adalah salah satu senjata untuk melawan COVID-19, kata ketua pengarah kesihatan Dr Noor Hisham Abdullah.

Noor Hisham berkata, pil itu disyorkan untuk pesakit Covid-19 berumur 18 tahun ke atas, yang bukan dalam kategori berisiko tinggi dan yang tidak memerlukan terapi oksigen. Tambahnya lagi, untuk keberkesanan optimum, pil perlu diambil sejurus selepas pesakit disahkan positif, atau dalam tempoh lima hari selepas menunjukkan simptom.

Menurut Pentadbiran Makanan dan Dadah AS, Paxlovid ditadbir sebagai tiga tablet (dua tablet merah jambu nirmatrelvir dan satu tablet putih ritonavir). Mereka harus diambil bersama-sama (untuk ditelan) dua kali sehari selama lima hari, dengan jumlah 30 tablet. Paxlovid tidak dibenarkan untuk digunakan lebih lama daripada lima hari berturut-turut.

Beberapa kesan sampingan ubat yang mungkin termasuk sakit sendi, muntah, cirit-birit, tekanan darah tinggi, dan perubahan dalam deria rasa.

Ubat COVID-19 berbentuk pil dari Pfizers diuji pada manusia, bakal digunakan pada akhir tahun ini? Rujuk pautan di bawah untuk membaca.

Ubat COVID-19 Berbentuk Pil Dari Pfizers Diuji Pada Manusia, Bakal Digunakan Pada Akhir Tahun Ini?


Adidas Ultra Boost ‘Olympic Medals’ Akan Berada Di Pasaran Minggu Hadapan

Kalau tak dapat medal Olimpik yang sebenar, dapat kasut ini sepasang pun sudah memadai.Bagi memeriahkan lagi acara Olimpik Rio 2016, Adidas bakal mengeluarkan model Ultra Boost khas bersempena acara sukan paling berprestij di dunia ini.

Ultraboost Olympic Pack ini nanti akan didatangkan dengan 3 warna; gangsa, perak dan emas. Perbezaan ketara bagi model ini adalah di bahagian heel cage di belakang kasut yang akan mengikut warna medal.

Seperti biasa, kasut ini akan menggunakan material Primeknit dan tapak Boost yang semestinya selesa. Bakal berada di butik Adidas terpilih di seluruh dunia 17 Ogos depan. Berdoalah agar model Olympic Pack ini yang akan masuk ke Malaysia. Semestinya ia akan sold out dalam asa yang sangat singkat.


Dari Sekolah Sains Ke Sekolah Harian, Ini Pengalaman Saya Pilih Aliran Menengah Atas

Pertama, saya ingin bertanya kepada adik-adik di Tingkatan 1-3 adakah sudah menetapkan aliran mana yang ingin diambil di Tingkatan 4-5 (disebut selepas ini sebagai: Menengah Atas) nanti?

Bagi saya, ia tidak terlewat sekali-kali walaupun sudah berada di Tingkatan 3. Izinkan penulis berkongsi sedikit ilmu serta pengalaman untuk dimanfaatkan bersama.

Berikut merupakan cara-cara memilih aliran di Menengah Atas.

Anda pernah fikirkan apakah cita-cita anda? Adakah anda fikirkan jalan apakah untuk menuju cita-cita anda? Soal dalam diri siap-siap.

Contoh; jika anda ingin menjadi seorang doktor. Pastikan anda tahu jalan menuju cita-cita itu. Dan pastikan jalan sesuai manakah untuk menggapainya.

Adik-adik, sekarang maklumat mengenai Menengah Atas sudah berada di hujung jari. Malah, adik-adik boleh mendapatkan sedikit maklumat melalui Internet.

Seterusnya, jika anda mempunyai senior yang pernah mengambil aliran tersebut, tidak salah untuk membuat pertanyaan. Jika tidak pun, tanyalah cikgu yang mengajar di menengah atas.

Selain itu, adik-adik mesti mencari maklumat sekolah manakah yang membuat penawaran subjek dalam aliran tersebut. Sama ada sekolah harian biasa, SBP, Kolej Vokasional dan SMKA.

Ya, guru kaunseling dipercayai boleh membantu untuk urusan ini. Tetapi pastikan anda sudah bersedia untuk dikaunseling. Kemukakan hajat anda untuk mempelajari aliran itu dalam masa singkat.

Penulis pasti mereka bakal membimbing anda untuk membuat pilihan bijaksana. Dalam masa yang sama, harap dapat buang jauh-jauh tanggapan bertemu guru kaunseling ialah untuk masalah disiplin sahaja.

Ini merupakan titik kritikal dalam isu ini. Maklumlah mereka bakal uruskan pertukaran aliran anda dengan pihak sekolah. Sebaik-baiknya turut berbincang dengan ibubapa dan berkongsi cita-cita dan aliran yang diimpikan anda.

Memang makan masa jika ibubapa tidak bersetuju dengan pilihan anda. Jika ditakdirkan anda dapat mendapat masuk aliran diimpikan, buktikan kepada mereka anda boleh lakukan sebaiknya.

Buat sehabis baik dalam PT3 agar anda dapat jawab dengan cemerlang supaya anda benar-benar layak untuk ke aliran yang diimpikan. Kebiasaannya, aliran sains tulen memerlukan pelajar berkeputusan baik dalam peperiksaan awam tersebut.

Ini digalakkan kepada pelajar Muslim setelah mendapat keputusan PT3. Lakukan solat sunat istikharah untuk merujuk keputusan kita kepada Allah SWT. Agar sebarang keputusan itu diberkati dan diredahinya.

Bersikap redha jika ada daripada kalangan anda tidak dapat menyambung pengajian dalam aliran diimpikan. Bersyukur juga jika dapat peluang untuk sambung belajar ke Menengah Atas dan seterusnya SPM.

Saya ingin berkongsi, ada rakan dari sebuah SBP pernah suara tidak minat aliran sains teknikal tetapi beliau ke arah sains kemanusiaan. Namun, beliau skor sebaiknya ke dalam SPM dan menyambung pengajian dalam bidang sains kemanusiaan akhirnya.

Kesimpulannya, jika gagal mendapat peluang di Menengah Atas, masih ada peluang di IPT. Paling penting, masa SPM skor betul-betul!

Dulu saya bersekolah di SM (Sains) Sultan Haji Ahmad Shah (SEMSAS) di Kuantan. Kemudian, pada Ogos 2007, saya berpindah ke SMK Alor Akar juga di Kuantan kerana bertukar aliran. Pada ketika itu, SEMSAS dan SBP lain tidak menawarkan aliran sains kemanusiaan.

Saya merujuk kaunselor serta membuat perbincangan bersama ibubapa mengenai untuk bertukar aliran ini. Dalam masa sama, penulis menunaikan juga solat istikharah dan hajat agar dimudahkan urusan ini. Cita-cita saya? Menjadi seorang ahli perniagaan.

Memang ada suara skeptikal mengenai pertukaran ini dari pelbagai pihak (ceh, haha!). Tetapi, perjuangan mesti diteruskan meskipun cabaran tetap ada.

Cuba bayangkan saya daripada aliran sains teknikal ke sains kemanusiaan dan kena bermula daripada asas? Mana tidaknya masuk pun bulan 8, dianggap lewat juga.

Tetapi, saya berpendirian agar tidak perlu berputus asa. Akhirnya, saya mendapat keputusan bagus dalam SPM dan dapat menyambung pengajian perniagaan di UiTM dalam Diploma dan Ijazah Sarjana Muda.

Kini saya bertugas menjadi Eksekutif sebuah NGO, dan menguruskan perniagaan pakaian muslimah.

Akhir sekali, saya ingin berterima kasih kepada ibu bapa, guru daripada SEMSAS (Tn Hj Abas, Cikgu Hakimi, Cikgu Hameer, Datin Mariam. Tak lupa kepada Cikgu Asmadi, Cikgu Jafri serta Ustazah Maizom dan Teacher Mazliza).

Tak lupa juga kepada rakan-rakan yang konsisten beri sokongan pada ketika itu seperti Muhammad Asyraf Zulkifli dan Nurul Amalina Abdul Samad.

Dan juga kepada barisan guru SMK Alor Akar terutamanya Cikgu Rashidah, Cikgu Rodiyah, Ustazah Parihah dan ramai lagi guru dan rakan-rakan. Semoga sokongan kalian Allah SWT membalasnya.

Terakhir, semoga perkara ini dapat dimanfaatkan semua agar kita dapat mencapai cita-cita. Jika sekali gagal, masih banyak jalan boleh dilalui lagi.


‘Pilih Bulu’ Dan Kadar Sewa Tinggi Sukarkan Peniaga Bumiputera Bertapak Di Pusat Beli Belah

Kadar sewa tinggi, pematuhan standard tidak masuk akal dan sikap ‘pilih bulu’ adalah di antara faktor di sebalik kesukaran peniaga Bumiputera untuk bertapak di pusat beli-belah negara ini.

Faktor sedemikian didakwa masih berleluasa dalam aspek pengurusan premis pusat beli-belah, walaupun pelbagai produk, khususnya bagi sektor makanan dan minuman (F&B) yang diusahakan peniaga Bumiputera setaraf jenama antarabangsa lain.

Pemilik Johor Muar Bariani House, Fallah Ishak, berkata peruntukan kuota Bumiputera untuk membolehkan mereka menembusi pasaran perniagaan di lokasi strategik sudah lama diperjuangkan.

Jelasnya, ia antara pemangkin kejayaan peniaga Bumiputera untuk membina empayar dan asas perniagaan, memandangkan lokasi strategik memberi kelebihan dari segi memacu reputasi dalam kalangan pengguna atau pembeli.

“Semuanya berbalik kepada peluang untuk diketengahkan dan diketahui ramai, tetapi jika peniaga Bumiputera disisihkan daripada manfaat sebegini, maka memang sukar bagi mereka meningkatkan daya saing.

“Banyak pusat beli-belah di ibu kota yang menjadi ‘lubuk’ kunjungan pelancong asing dan tempatan, justeru peniaga Bumiputera dapat gunakan ini sebagai batu loncatan.

“Apabila produk atau perkhidmatan F&B mereka diketahui ramai, ke mana sahaja rangkaian kedai sama diwujudkan, ia akan mendapat sambutan menggalakkan daripada pengguna dan pembeli.” katanya.

Menurutnya, langkah memperuntukkan kuota Bumiputera sebenarnya berupaya memberi kesan rantaian atau ‘domino’ yang akhirnya meningkatkan daya saing mereka supaya setaraf peniaga daripada kelompok masyarakat lain dan pelbagai jenama.

Pernah mempunyai rangkaian kedai di sebuah pusat beli-belah ternama di ibu kota sebelum ditutup berikutan COVID-19, Fallah mencadangkan supaya kerajaan memperuntukkan kuota sekurang-kurangnya 20 peratus kepada peniaga Bumiputera.

Katanya, penetapan kadar sewa, standard produk dan saringan kelayakan perniagaan pula perlu bersandarkan acuan berbeza.

“Untuk bertapak dalam dunia perniagaan, jalan terbaik ialah dengan bermula pada skala kecil, justeru saiz lot kedai yang berpatutan kepada peniaga Bumiputera adalah mencukupi.

“Sekiranya perniagaan mereka bertambah maju, mereka boleh dinaik taraf dengan peruntukan lot kedai lebih luas, malah di peringkat ini, sebarang perancangan untuk mengembangkan perniagaan lazimnya amat memberi pulangan.

“Ini kerana reputasi mereka dalam kalangan pengguna dan pembeli sudah ada, hasil daripada pendedahan awal menerusi peruntukan kuota Bumiputera.

“Usah ada sikap ‘pilih bulu’ kerana ia hanya merencatkan peluang peniaga Bumiputera untuk melebarkan sayap mereka dalam dunia perniagaan,” katanya.

Sementara itu, baca luahan perasaan peniaga yang terkesan kerana COVID-19 pada pautan di bawah.

Netizen ‘Luah Perasaan’ Tentang Perniagaan Mereka Yang Terkesan Kerana COVID-19

AirAsia Tawar Bantu Peniaga Tempatan Sediakan Platform Dalam Talian Secara Percuma

Sebagai Tanda Sokongan, SmartHeart ‘Belanja’ Parasol Kepada Peniaga Kecil


Pilih Matrikulasi Atau Universiti, Satu Keputusan Yang Bakal Ubah Hidup Anda

Bulan Jun adalah bulan dimana rata-rata pelajar lepasan SPM mendaftarkan diri di institusi pengajian tinggi awam mahupun swasta. Waktu ini adalah saat yang paling kritikal bagi seseorang pelajar ingin membuat keputusan apabila mendapat tawaran lebih daripada satu tempat.

Teringat saya akan satu situasi yang berlaku kepada anak buah saya bulan lepas. Anak buah saya bernama Aslam telah berasa keliru untuk membuat pilihan dan keputusan. Sebenarnya itu adalah perkara normal bagi seorang pelajar yang baru melepasi pengajian di peringkat menengah.

Saya juga mengalami perkara yang sama lebih kurang 12 tahun lepas. Jadi, tidak hairanlah jika ia berlaku kepada Aslam mahupun sesiapa sahaja. Oleh kerana jarak kami yang berjauhan, Aslam menghubungi saya melalui Whatsapp.

“Assalamualaikum Uncle, Aslam dapat tawaran Matrik,” tulis anak saudara saya.

Lalu saya menjawab dengan perasaan yang sangat teruja “Waalaikumussalam, Wow, Tahniah!! So macam mana? Nak pergi ke?.”

Aslam membalas, “Tak tahu la. Tengok dulu lah kot-kot dapat U. Kalau dapat kos yang OK kat U, Aslam tak nak pergi marik.”

Kemudian saya membalas ringkas, “Ok, we’ll see later, pastu kita buat keputusan.”

Setelah hampir sebulan kemudian, jawapan Univeriti dan Politeknik diumumkan. Sekali lagi Aslam whatsapp saya, “ Assalamualaikum Uncle, Aslam dapat UiTM. Kos kejuruteraan Awam.”

Saya membalas, “ Waalaikumussalam… Wahhh..Tahniah sekali lagi. Rezeki Aslam la tu. Biasanya kalau dah dapat Matrik, tak akan dapat U. Then, macam mana? Nak pilih matrik ke Uitm?.”

Saya bermonolog sendirian di dalam hati, mohon Allah bukakan hati Aslam agar pilih matrikulasi kerana dia mengikuti pengajian bidang akaun semasa di Maktab Rendah Sains Mara (MRSM) dulu dan matrikulasi pun mendapat tawaran bidang yang sama. Sedangkan jika Aslam pilih Uitm, dia kene belajar benda baru dan juga bukan minat dia yang sebenar.

Perbualan kami tidak berhenti disitu. Aslam mebalas lagi, “Uncle rasa yang mana terbaik? Aslam rasa nak pilih Uitm la.” Mendengar akan pertanyaan yang seakan meminta pendapat saya, membuatkan saya gembira sekurang-kurangnya saya boleh bagi pendapat, tetapi bila baca kenyataan kedua yang menyatakan hendak pilih Uitm itu membuatkan saya sedikit kecewa.

Pertanyaan Aslam tadi saya tidak menjawab dengan satu jawapan yang berunsurkan keputusan tatapi lebih kepada nasihat.

“Macam ni la Aslam, uncle tak nak paksa Aslam pilih matrik mahupun uitm. Sebab kedua-dua ada pro and cons. Tetapi uncle nak Aslam renung balik diri sendiri, fikir untuk 10 tahun akan datang. Keputusan yang Aslam bakal buat akan menentukan masa depan Aslam sendiri. Bagi pendapat uncle, kita pilihlah apa yang kita minat.

Jangan pilih disebabkan ikut kawan mahupun title IPT itu. Uncle faham sebab uncle dulu pernah mengalami benda yang sama. Susah untuk membuat keputusan sebab perkara pertama yang uncle set dalam otak adalah nak masuk ‘Universiti’ bukan nak belajar apa yang minat. Dulu Uncle dapat tawaran accounting dan engineering.

Mulanya uncle pilih accounting walaupun uncle tak minat langsung tapi sebab ikut kawan dan sebab nak masuk ‘Universiti’ uncle ketepikan minat dalam kejuruteraan. Sekolah dulu uncle ambil bidang kejuruteraan. Tapi disebabkan tawaran kejuruteraan itu daripada Japan-Malaysia Technical Institute (JMTI), yang mana taka ada title universiti kat depan, uncle buat keputusan nak masuk uitm.

Tapi nasib baiklah masa tu, Ayah Long bagi nasihat. Akhirnya uncle pilih kejuruteraan bidang yang uncle minat dan selari dengan bidang masa uncle sekolah menengah dulu.”

Perbualan kami secara tidak langsung mengembalikan kembali memori saya sewaktu mula-mula hendak menapak ke menara gading dulu. Dengan nasihat arwah abang long saya, akhirnya saya membuat keputusan yang betul dan sekarang saya telah menjadi Pensyarah dalam bidang Kejuruteraan Mekanikal.

Perbualan kami sangat panjang. Saya meminta Aslam supaya fikir baik-baik, buat solat sunat istikharah agar Allah tunjukkan yang terbaik untuk dia membuat pilihan.

Selepas beberapa hari daripada perbualan kami, Aslam menghubungi saya untuk menyatakan dia telah pilih matrikulasi. Saya panjatkan kesyukuran kepada Allah swt kerana saya rasa Aslam telah membuat keputusan yang terbaik tanpa paksaan mana-mana pihak.

Bagi saya pilihan samaada matrikulasi mahupun universiti itu adalah tidak salah, tetapi yang menjadi kesalahan adalah matlamat dan tujuan kita. Kita kena pastikan pemilihan sesuatu tempat pengajian itu berdasarkan minat kita dan bukannya berdasarkan kawan atau title ‘universiti’ itu sendiri.

Tidak dinafikan sangat berat untuk membuat sesuatu keputusan baik kecil apatah lagi susuatu yang besar. Walaubagaimanapun, sebagai umat islam kita seharusnya memohon dengan pencipta kita yakni Allah SWT untuk membuka pintu hati kita dan diberikan hidayah supaya senang dan jelas untuk membuat keputusan. Sesungguhnya kita hanya merancang, namun Allah yang menentukan.


Pilih ‘Van Pasar Malam’ Sebagai Projek PKP, Lelaki Ini Buktikan Mampu Hasilkan Campervan Sendiri

Campervan bukanlah satu kenderaan yang asing bagi sesetengah orang Malaysia. Bagi peminat aktiviti berkelah di tepi pantai, anda boleh menghabiskan masa sepanjang hari tanpa perlu risau tempat untuk berteduh dengan adanya campervan.

Baru-baru ini kami sempat menemuramah pemilik CamperHijet yang menjadi bualan netizen beberapa hari yang lalu. Tuan Asri Nawawi baru berusia 31 tahun merupakan seorang pemandu pelancong yang berpengalaman selama 11 tahun di Pulau Perhentian, Terengganu.

“Saya lebih dikenali dengan panggilan bangkenteng kerana berambut panjang kerinting. Bekerja dalam bidang pelancongan selama 11 tahun membuatkan saya sudah terbiasa dengan cara hidup bekerja sambil mengembara.

“Ianya sudah sebati dengan hidup saya. Namun akibat pandemik ini, sektor pelancongan terkesan kerana tidak dapat berjalan, jadi masa yang ada ini saya gunakan untuk melakukan projek CamperHijet di rumah,” terangnya.

Menurut Tuan Asri dia bermula aktiviti camper sejak tahun 2019-2020 dengan menggunakan Perodua Kancil sebelum dia mengusahakan CamperHijet semasa PKP pada tahun lalu.

“Kini tiba masa untuk saya perlukan ruang yang lebih selesa,” katanya.

Tambahnya lagi, dia mahu membuktikan anak Malaysia juga mempunyai bakat untuk membangunkan campervan sendiri secara diy.

“Jika sebelum ini saya sering melihat di YouTube, proses campervan conversion dari A-Z banyak dilakukan oleh mat salleh, terdetik di hati saya, kali ini biar anak Malaysia pula tunjukkan bakat.

“Jadi segala proses transform saya lakukan sendiri bermula dari pembelian van, membaiki, bertukang, hinggalah ke hasil akhir telah saya rakam secara berepisod,” kata Tuan Asri yang turut dikenali sebagai bangkenteng

Disebabkan sektor pelancongan masih disekat, Tuan Asri menjadikan bidang content creator sebagai pekerjaan sepenuh masa. Jadi dengan adanya CamperHijet, ia memudahkan lagi Tuan Asri melakukan kerja-kerja suntingan video di mana-mana sahaja.

“Dengan adanya van Daihatsu Hijet ini, dapat memudahkan saya untuk bergerak secara camper di samping ianya boleh dijadikan ruang tempat saya bekerja menyunting video.

“Dalam masa yang sama saya boleh tidur dimana-mana sahaja sambil bekerja. Jadi dekorasi ruang dalam CamperHijet amat penting bagi saya mendapatkan mood seperti tidur di dalam bilik sendiri,” kata Tuan Asri.

Bila ditanya kenapa dia memilih model van Daihatsu Hijet dan berapa kos keseluruhan untuk projek CamperHijet ini, Tuan Asri menjawab dia meminati kenderaan bersaiz mini kerana nampak comel dan rare di jalanan.

“Daihatsu Hijet antara model yang susah untuk dilihat namun alat gantinya masih ada dalam pasaran, jadi tiada masalah tentang penjagaannya. Pemilik dan pengikut Daihatsu Hijet ini juga masih ramai di malaysia.

“Saya belum mengira dan tidak bercadang untuk mengira kerana takut rasa menyesal pula nanti,” terangnya.

Terima kasih Tuan Asri Nawawi kerana sudi ditemuramah. Kami doakan Tuan dapat terus berkongsi pengalaman-pengalaman menarik sepanjang tahun 2021 ini.

Jika anda seorang peminat campervan atau aktiviti-aktiviti pelancongan anda boleh ikuti perkembangan Tuan Asri Nawawi melalui Aceyie Channel di Facebook, Instagram dan YouTube.

Pada bulan lalu seorang lelaki Malaysia telah berkongsi pengalaman sewaktu membangunkan speaker khas yang ada pada kereta hypercar McLaren Senna.

Lelaki Ini Kongsi Pengalaman Cipta Speaker Khas Untuk McLaren Senna

Mahu Asah Bakat Melukis, Bapa Tidak Kisah Anak ‘Conteng’ Kereta

Kisah Di Sebalik Video ‘Delivery Day’ Porsche Cayenne Yang Tular Di Media Sosial


‘Pilih Yang Terbaik, Kalau Perlu Berpisah Buatlah’ – DDNK Beri Nasihat Khas Buat Syamsul Yusof

Tidak berdiam diri, pakar saham terkenal, Datuk Dr Mohd Nazri Khan (DDNK) memuat naik satu hantaran video di TikTok iaitu memberi nasihat buat pengarah  Syamsul Yusof.

Menurut DDNK, Syamsul harus membuat keputusan yang terbaik kerana wanita mempunyai dua jenis. Salah satunya lebih beremosi sementara yang satu lagi pula banyak menggunakan logik.

Nasihat DDNK kepada Syamsul😎 #viraltiktok #rumahtanggabahagia #fyp #fypp #fypage #ddnk #pakarsaham #syamsulyusof #irakaza #puterisarah

♬ Dj Care Bebek Thailand Style (Remix) – MVC Project

DDNK berpendapat, jika sukar untuk memiliki kedua-dua isterinya, langkah yang terbaik ialah terpaksalah mengharungi perpisahan.

Sementara itu, dia turut mengatakan ramai yang berpisah sekarang semakin bahagia kerana mereka tahu siapa yang lebih menyayangi mereka.

Menjengah ke ruangan komen, rata-rata netizen tidak setuju dengan kenyataan yang diberikan oleh DDNK.

“Baik la dengar nasihat mak ayah dia dari orang luar yang tak tahu apa berlaku sebenarnya,” ujar salah seorang pengguna TikTok menerusi video tersebut.


7 Pilihan Kecil Untuk Anda Dapatkan Rasa Bahagia Dalam Hidup

Semua orang berhak untuk menikmati kebahagian dalam hidup, dan dalam masa yang sama terdapat pelbagai cara dilakukan oleh setiap individu untuk mendapatkan rasa bahagia. Namun, adalah perkara biasa kadang-kala kita cenderung  ditenggelami rasa tertekan dan kecewa.

Tetapi itu semua bukan lah sesuatu yang merumitkan, apa yang perlu dilakukan hanyalah mengubah segala prasangka negatif menjadi positif. Kekuatan inilah yang akan membentuk rasa bahagia kepada diri sendiri. Secara jujurnya sebagai seorang manusia yang lemah, ada masanya saya sendiri pernah merasa kecewa, patah hati, tertekan dan sebagainya. Lebih-lebih lagi apabila berhadapan dengan kerenah manusia.

Hasil dari bertanya pendapat dan nasihat orang-orang berjaya, saya rasa terpanggil untuk berkongsi sedikit tips ringan yang boleh dipraktikan untuk menggenggam rasa bahagia. Kata para cendekiawan, kebahagian itu bukanlah datang secara semulajadi, tetapi sebenarnya hasil dari tindakan diri sendiri.

1. Percaya bahawa bahagia itu adalah pilihan

Kita adalah orang yang dipertanggungjawabkan untuk mencorak kehidupan kita sendiri. Secara mudahnya, kita lah orang yang mengawal setiap apa yang berlaku kepada diri kita setiap hari. Oleh itu, kita mempunyai pilihan untuk memulai hari kita dengan harapan atau sebaliknya. Jadi, kerap lah melatih diri sendiri untuk membentuk kehidupan yang lebih baik. Jika gagal, cuba dan cuba lagi.

Ya, ini adalah kunci yang paling utama. Kita sering diajar untuk berfikiran positif. Secara dasarnya, pemikiran positif bermaksud memandang sesuatu dari sudut yang baik untuk dirinya sendiri, orang lain ataupun untuk keadaan disekelilingnya.

Memiliki pemikiran yang positif akan memberikan anda kepercayaan terhadap diri sendiri dan boleh melakukan hampir semua perkara yang telah dirancangkan.

BACA: Bagaimana Saya Berusaha Ubah Diri Untuk Jadi Lebih Positif Melalui 3 Buku Ini

Sandaran ini diletakan kepada kata-kata yang sering diungkapkan iaitu ‘memberi itu lebih baik daripada menerima’. Memberi, menolong atau meluangkan waktu untuk melakukan sesuatu kepada orang lain mendorong perasaan bahagia hadir di dalam diri anda.

Melihat dan mengetahui bahawa anda adalah alasan untuk mereka tersenyum akan mendatangkan perasaan memuaskan secara langsung disertakan dengan rasa bahagia. Latihlah diri untuk sentiasa menolong orang lain.

Belajar sayang diri sendiri terlebih dahulu sebelum mencintai orang lain. Dalam hidup, mencintai diri sendiri adalah hal yang paling penting. Tidak ada seorang pun di dunia ini sama seperti diri anda.

Anda adalah seorang yang istimewa, unik dan indah! Termasuk ketidaksempurnaan yang anda miliki. Tiada manusia yang 100 peratus sempurna, ketidaksempurnaan itulah yang akan membentuk peribadi anda. Setiap orang itu berbeza.

5. Menghargai perkara kecil yang berlaku

Dapat menikmati hidangan kegemaran, menonton filem atau meluangkan masa bersama kawan. Itu semuanya perkara-perkara kecil yang berlaku dalam hidup. Belajar bersyukur walaupun kadang-kala kita tidak sedar perkara sebeginilah yang menyumbang kepada rasa bahagia.

Tidak semua orang berpeluang menikmati kesempatan seperti yang anda rasa. Jangan membandingkan kehidupan orang yang jauh berada di atas, tetapi cuba bandingkan dengan mereka yang berada di bawah. Ia akan membuatkan anda rasa beruntung dan bahagia dengan kehidupan anda sekarang.

Bermimpilah sebesar mana pun yang anda mahu, kerana mimpi itu percuma. Mimpi adalah keinginan yang dibuat oleh hati, sebagai contoh anda impikan untuk memiliki sebuah kereta mewah. Cuba luangkan waktu untuk membayangkan perasaan itu. Bermimpi besar ini juga merupakan teknik yang digunakan untuk mengembirakan hati sendiri secara tidak sedar ia adalah motivasi dan harapan untuk mula mencapai sesuatu.

Untuk tindakan seterusnya, berusahalah untuk mengubah mimpi menjadi kenyataan. Ingat, dengan semagat yang tinggi tiada yang mustahil untuk mencapai impian anda.

Orang kata apa yang berlaku semalam adalah sejarah, dan apa yang bakal berlaku besok adalah harapan. Apa yang sudah berlaku hanyalah kenangan, tapi besok belum tentu anda diberi kesempatan untuk bernafas. Mati adalah sesuatu yang tidak boleh diduga kedatangannya.

Satu-satunya hal paling bahagia adalah waktu sekarang! Jadi, nikmatilah kehidupan anda yang sekarang ini dengan sepuasnya kerana hidup ini sangat indah apabila anda menghargainya.

Sebenarnya banyak lagi tips atau pilihan yang boleh cuba dipraktikan untuk mendapat rasa bahagia dalam hidup, di atas ini hanyalah sebahagian pilihan kecil yang boleh anda cuba.

Jika anda gembira untuk berkongsikan pendapat, anda boleh menghantar terus ke email saya di [email protected] . Semoga sedikit daripada perkongsian ini mampu memberi semangat dan dorongan kepada diri sendiri dan orang lain dalam memotivasikan diri.

Kata kawan saya, semua orang kena gembira!

BACA: 10 Ciri Ini Tanda Anda Memiliki Mental Yang Kuat


Pilihan Raya Hanya Akan Memburukkan Situasi COVID-19 Di Malaysia, Kata Doktor Pakar

Beberapa hari lalu, situasi politik di Malaysia kembali memanas. Kalau tahun lalu, telah terjadi peralihan kuasa di tengah-tengah situasi COVID-19 dan kini, terdapat ura-ura bahawa pilihan raya bakal diadakan pada tahun ini.

Bagaimanapun, idea segelintir ahli politik bahawa pilihan raya perlu diadakan walaupun di tengah-tengah situasi COVID-19 di Malaysia adalah tidak perlu dan hanya akan memburukkan lagi situasi, kata doktor pakar.

Bercakap kepada Free Malaysian Today, Presiden Persatuan Pakar Kesihatan Awam Malaysia, Dr Zainal Ariffin Omar berkata, fokus utama kerajaan pada masa ini adalah untuk mengurangkan jumlah jangkitan wabak COVID-19.

Dia turut menyatakan pilihan raya tidak perlu diadakan pada suku pertama 2021 mahupun akhir tahun ini, walaupun dengan adanya vaksin COVID-19 di Malaysia.

Status Terkini #COVID19, 10 Januari 2021 Kes sembuh=1,277Jumlah kes sembuh=108,109 kes Kes baharu positif=2,433 kes (2,426 tempatan, 7 import) Jumlah positif=135,992 Kes kematian=9Jumlah kes kematian=551 kes Kes dirawat di ICU=171 kes Bantuan Alat Pernafasan=76 kes pic.twitter.com/5UZ5GHD7S4

— KKMalaysia🇲🇾 (@KKMPutrajaya) January 10, 2021

Baginya, misi utama kerajaan untuk mengurangkan jumlah kes di dalam masyarakat akan mengambil masa yang lama dan diramalkan akan memakan masa beberapa bulan.

Dia turut mendesak agar ahli politik untuk bersabar dan memikirkan cara lain yang lebih baik selain daripada pilihan raya, “Tidak perlu mengadakan pilihan raya umum pada suku pertama tahun ini atau sepanjang tahun ini sama sekali walaupun vaksin ada di sini,” katanya.

Kenyataan ini hadir selepas beberapa parti politik di Malaysia mengusulkan untuk mengadakan pilihan raya pada tahun ini.

Untuk rekod, sejak COVID-19 melanda negara, Kementerian Kesihatan Malaysia telah merekodkan lebih 130,000 kes di seluruh negara dengan 27,332 kes aktif sejak semalam.

Terdahulu, barisan doktor pakar merayu kepada kerajaan untuk memberi keutamaan kepada pengurusan COVID-19 yang tidak terkawal. Klik pautan di bawah untuk membaca.

Barisan Doktor Pakar Rayu Kepada Kerajaan, Pengurusan COVID-19 Di Malaysia Tak Terkawal

Sistem Kesihatan Di Peringkat ‘Breaking Point’, Katil Hospital Di Seluruh Malaysia Hampir Penuh


Pilihan Raya Negeri Sabah Punca Gelombang Baharu COVID-19 Di Malaysia, Lapor Kajian Antarabangsa

Dalam satu kajian yang diterbitkan oleh PLOS Coumputational Biology, ia mendapati bahawa pilihan raya negeri Sabah (PRN) tahun lalu adalah punca tercetusnya gelombang baharu COVID-19 di Malaysia, di mana ia merangkumi 70 peratus kes baru yang dilaporkan di negeri itu antara 26 September (hari mengundi) sehingga 12 Oktober.

Memetik MalaysiaKini, PRN Sabah telah mencetuskan jangkaan 2,979 kes COVID-19 pada minggu pertama PRN Sabah berakhir. Manakala di bahagian luar negeri Sabah, kajian mendapati limpahan kes wabak COVID-19 telah membawa kepada 1,741 kes baharu. Ini menjadikan sejumlah 4,720 kes di seluruh negara berkaitan PRN itu.

Di Sabah, daerah Semporna (95.7 peratus), Tawau (79.5 peratus) dan Lahad Datu (96.7 peratus) merekodkan sebagai antara daerah yang menerima kesan besar akibat penularan wabak COVID-19. Manakala di bahagian Semenanjung, kebanyakan kes dilaporkan di kawasan bandar seperti daerah Petaling, Kuala Lumpur dan Johor.

Kajian yang dilakukan oleh kumpulan Saw Swee Hock School of Public Health Universiti Kebangsaan Singapura ini turut mendapati bahawa PRN Sabah gagal dilakukan dengan prosedur operasi standard (SOP) apabila wujud kemungkinan perhimpunan ramai di satu kawasan yang menyebabkan limpahan kepada penularan di seluruh negara.

Selain itu, kajian ini turut mendapati bahawa pematuhan penjarakan fizikal yang selamat dan pemakaian pelitup muka di kalangan ahli politik, rombongan mereka dan para penyokong yang hadir ke perhimpunan terbabit adalah rendah. Walaupun ada perubahan dasar dengan mengehadkan 30 peserta untuk satu ceramah politik, ia sudah memadai untuk menyebabkan peningkatan kes akibat wabak COVID-19.

Kajian itu turut menyatakan bahawa perubahan dasar dengan membenarkan perjalanan rentas negeri susulan PRN dan penangguhan usaha untuk mengkuarantinkan diri bagi mereka yang kembali dari Sabah telah menyebabkan penularan yang tidak terkawal di seluruh Malaysia.

Sebelum ini, Malaysia telah berjaya mencatatkan kes dua angka sejak 10 Jun sehinggalah hari mengundi pada 26 September tahun lalu iaitu dengan 16 kes baru sehari di Malaysia. Bagaimanapun, selepas PRN Sabah, kes harian meningkat kepada 190 kes sehari dengan kira-kira 154 kes dilaporkan di Sabah.

Untuk rekod, PRN Sabah diadakan selepas berlakunya perebutan kuasa di antara Musa Aman dan Shafie Apdal. Musa berjaya menjatuhkan kerajaan negeri apabila menerima sokongan Adun pada 29 Julai 2020. Shafie yang bertindak selaku Ketua Menteri ketika itu kemudiannya membubarkan DUN bagi menggagalkan usaha peralihan kuasa sehingga terjadinya PRN Sabah.

Malaysia antara 19 negara yang berpotensi ‘hancur’ akibat wabak COVID-19, lapor data antarabangsa. Klik pautan di bawah untuk membaca.

Malaysia Antara 19 Negara Yang Berpotensi ‘Hancur’ Akibat Wabak COVID-19, Lapor Data Antarabangsa


Pilu Dengan Pemergian Siti Nur Surya, Ebit Lew Ziarah Keluarga Arwah Di Terengganu

Baru-baru ini negara kita digemparkan dengan kejadian dipercayai bunuh melibatkan seorang remaja perempuan berusia 19 tahun di Terengganu. Mangsa Siti Nur Surya Ismail menurut laporan dipercayai dibunuh dalam kejadian yang berlaku di rumahnya dan dijumpai adiknya ketika tiba di rumahnya selepas pulang dari sekolah.

Ketika kejadian, mangsa difahamkan sedang berada di rumah dan sedang menjaga ibunya yang terlantar sakit sebelum didatangi suspek yang juga kenalan sekolahnya sebelum berlaku persilisihan faham dan pergelutan yang membawa kepada kejadian tragis itu.

Tidak dapat menahan kesedihan mendengar kisah berkenaan, penceramah dan pendakwah terkenal Ustaz Ebit Lew pada semalam kemudiannya menziarahi keluarga mangsa di Terengganu. Perkara itu dikongsikan sendiri beliau melalui beberapa hantaran di akaun media sosial miliknya.

“Sampai saja rumah mereka. Ayahnya terus datang peluk saya menangis. Terharu ustaz hadir ke sini. Saya pun tak tahan rasa sedih. Ya Allah.

“Saya tak dapat lupa ustaz. Air mata asyik mengalir jer cerita tentang arwah. Arwah anak baik. Beliau selepas SPM sentiasa jaga maknya yang sakit kanser,” kongsi Ustaz Ebit.

Bercerita lanjut mengenai pertemuan antara beliau dan keluarga arwah, Ustaz Ebit juga memberitahu bagaimana keluarganya memberitahu arwah menjaga dan menguruskan emaknya seorang diri sambil dibantu adiknya sebelum ini.

Malah Siti Nur Surya tambah keluarganya sanggup mengorbankan peluang untuk menyambung pengajian ke peringkat lebih tinggi demi menguruskan ibunya yang sedang sakit.

“Maknya kenal saya. Katanya selalu tengok saya walau dalam keadaan tak sihat.

Ustaz Ebit Lew ketika lawatannya itu juga memberitahu beliau sempat bercerita mengenai kisah Nabi Yusuf as dan pada sama sama menyampaikan sumbangan kepada keluarga arwah.

Perkongsian dan lawatan daripada Ustaz Ebit itu menerima hampir 10,000 perkongsian di Facebook dan rata-rata mengucapkan terima kasih kerana menjadi ‘wakil’ mereka untuk menjenguk keluarga arwah.

“Terima kasih banyak ustaz sudi luangkan masa menjenguk mereka sekeluarga. Ustaz ini selalu macam Superman dimana-mana diperlukan tahu-tahu ustaz sudah sampai.

“Moga kedatangan ustaz kiriman Allah ini dapat memberi kekuatan semangat buat mereka sekeluarga, ” komen seorang netizen di hantaran berkenaan.

Anda boleh menonton kembali detik-detik pertemuan antara Ustaz Ebit dengan bapa kepada arwah Siti Nur Surya melalui perkongsian video di bawah.

Sayu pilu sangat rasa hati perginya adik Siti Nur Surya. Sampai jer rumah mereka. Ayahnya terus datang peluk saya menangis. Terharu ustaz hadir ke sini. Saya pun tak tahan rasa sedih. Ya Allah. Saya tak dapat lupa ustaz. Air mata asyik mengalir jer cerita tentang arwah. Arwah anak baik. Beliau selepas SPM sentiasa jaga maknya yang sakit kanser. Boleh urus seorang diri dibantu adik perempuannya tingkatan 3. Sanggup korban belajar sebab nak jaga mak dekat rumah. Mandikan dan uruskan mak nya sentiasa. Maknya kenal saya. Katanya selalu tengok saya walau dalam keadaan tak sihat. Beratnya ujian mereka. Tadi berkongsi kisah Nabi Yakob as kehilangan Nabi Yusuf as. Kisah ujian Nabi saw yang kita cintai. Dapat berdoa bersama semua ahli keluarga. Saya beri sedikit sumbangan. Semoga Allah beri kekuatan buat seluruh ahli keluarga-ebitlew

A post shared by  Ebit Lew (@ebitlew) on Nov 4, 2020 at 4:32am PST

Baca juga kisah sebenar mengenai Mak Cik Maznah ini yang menerima sumbangan RM70,000 selepas kisahnya ditularkan di Twitter baru-baru ini melalui pautan di bawah.

Terima Sumbangan RM70,000 Dalam Masa Sehari Kerana Viral, Cikgu Ini Kongsi Kisah Sebenar ‘Makcik Maznah’

‘Uncle’ Belanja 1,000 Sushi Selepas Terharu Dengan Niat Murni Peniaga Ini

Lengkap Berpakaian Seragam, Juruterbang Ini Buka Gerai Di Subang Demi Mahu Cari Rezeki


Pindah Air Dari Mulut Ke Mulut, Trend Jijik ‘Abang Sado’ Ini Buat Netizen Geli

Sudah menjadi kebiasaan di mana terdapat segelintir pengguna media sosial yang sanggup melakukan apa sahaja demi konten serta meraih perhatian daripada orang ramai.

Terbaharu, tular sebuah lagi video pada platform TikTok memperlihatkan tiga pemuda di gim melakukan sebuah perkara yang aneh dalam menelan suplemen bersama air dengan cara yang jijik.

Menerusi video yang tular, didapati individu pertama telah memasukkan air dalam mulut sebelum dipindahkan kepada pemuda kedua manakala individu kedua pula memindah air berkenaan ke dalam individu ketiga.

— Daddy Afqar #TeamRayaGerik (@zua_al_azmi) May 27, 2022

Perlakuan jijik yang dilakukan nyata mengejutkan netizen sekaligus membuatkan para netizen berasa geli melihatkan tindakan ‘abang sado’ yang sanggup mengendahkan bab kebersihan demi konten.

Selain itu, terdapat juga netizen yang memaklumkan tindakan dry scopping atau menelan suplemen serbuk tanpa air adalah tidak baik untuk kesihatan. Dalam pada itu, tindakan dry scooping serta memasukkan air daripada mulut individu berbeza nyata lebih buruk dan kotor.

Dry scooping and getting people to spit water into your mouth is even worse and awful 🤢 https://t.co/X9BKWHCov1

WTF jijik doh, demi content kan! https://t.co/v2OU7eUA2m

— Daddy Pooh 🇲🇾 🇵🇸 (@pojiepooh) May 27, 2022

Sehubungan dengan itu, orang ramai mengharapkan agar trend jijik ini tidak menjadi ikutan kerana mampu mengundang kepada masalah melibatkan kesihatan.

Tidak kurang juga yang mengharapkan pengguna media sosial lebih berhati-hati dalam memuat naik video meskipun bertujuan untuk ‘mempopularkan’ diri sendiri.

Tular pada minggu lalu apabila pemuda ini telah memulangkan seluar yang sudah dipakai serta melabelnya sebagai tip ‘berjimat’ sekaligus membuatkan para netizen berang.

Sengaja Pulangkan Kembali Seluar Yang Sudah Dipakai, Tip ‘Berjimat’ Pemuda Ini Dikritik Netizen

Restoran Di Singapura Tawar Gaji Cuci Pinggan Sehingga RM11,000 Untuk Tarik Warga Malaysia


Adidas UltraBOOST 3.0 Diperkenalkan Dan Akan Berada Di Pasaran Disember Ini

Adidas UltraBOOST adalah antara model Adidas paling laris dan hype ketika ini. Adidas sengaja menghadkan pengeluaran kasut ini supaya ianya sentiasa diingini dan laris di pasaran. Setakat ini, setiap kali model UltraBOOST keluar di pasaran, ianya laris seperti pisang goreng panas.

Selebriti yang menaikkan model kasut ini tak lain tak bukan adalah Kanye West. Sebelum model Yeezy, ini adalah kasut kegemaran beliau. Kanye masih memakai Adidas UltraBOOST dalam membuat persembahan pentas. Bagi memulakan bulan Disember ini, Adidas secara rasmi memperkenalkan UltraBOOST 3.0, edisi terbaru untuk model kasut ini. Sebelum itu, anda boleh lihat pada video di bawah untuk melihat perbezaan antara adidas UltraBOOST 1.0 dan UltraBOOST 2.0.

Jadi apa perbezaan UltraBOOST 3.0 ini berbanding dengan UltraBOOST sebelum ini? Model terbaru ini akan mempunyai fit yang lebih baik, kolar kasut yang lebih selesa serta sistem ‘pernafasan’ kasut yang lebih baik. Jadi kaki anda akan lebih selesa dan dapat mengurangkan peluh pada kaki.

6 pilihan warna untuk lelaki dan 5 pilihan warna untuk wanita akan keluar dan dikatakan anda boleh membelinya di adidas.com bermula hari ini, 6 Disember. Rasanya kasut ini turut akan berada di butik Adidas Malaysia tidak lama lagi dengan harga USD180 (Lebih kurang RM800) sepasang. Kalau anda mahukan kasut ini, rajin-rajinlah ke butik Adidas. Manalah tahu kasut ini sudah ada di sana.


Pingat Emas Atlet Jepun Terpaksa Diganti Baharu Setelah Digigit Oleh Ahli Politik

Seorang pemenang pingat emas di Jepun terpaksa menggantikan pingat yang dimenangi olehnya setelah datuk bandar di kampung halamanya bertindak menggigit pingat yang diperoleh olehnya ketika membuat penampilan untuk  Jepun dalam permainan softball di Olimpik Tokyo.

Miu Goto, sebahagian daripada pasukan softball Jepun yang berjaya menewaskan Amerika Syarikat di final telah dijemput ke pejabat datuk bandar, Takashi Kawamura yang juga ahli politik untuk salah satu parti di Jepun. Ketika majlis meraikan Miu diadakan, Takashi terlalu teruja dengan kemenangan emas sehingga bertindak menggigit pingat tersebut.

Tindakan Takashi meletakkan pingat tersebut di antara giginya dikecam orang ramai. Ia tindakan yang buruk untuk dilakukan oleh seorang datuk bandar kerana itu bukan pingat yang dimenangi oleh Takashi. Tambah buruk lagi apabila kita sekarang berada di musim wabak, tindakan Takashi itu bukan sahaja dilihat pengotor malah membahayakan Miu dan orang lain yang mengambil langkah-langkah kesihatan bagi menghindarkan diri dari wabak.

Setelah kejadian yang memalukan itu tersebar di internet dan sampai kepada pengetahuan Olimpik. Mereka telah mengesahkan bahawa mereka telah memberikan Miu pingat baru setelah tindakan Takashi itu mendapat kecaman orang ramai. Kos untuk membuat pingat tersebut telah ditanggung sepenuhnya oleh Jawatankuasa Olimpik Antarabangsa.

“Dengan sokongan dari Jawatankuasa Olimpik Antarabangsa dan sesuai dengan hasratnya sendiri, pingat Miu Goto kini akan ditukar dengan yang baru,” kata penganjur dalam satu kenyataan.

Selain warganet, antara yang mengkritik tindakan Takashi tersebut adalah atlet lawan pedang Jepun, Yuki Ota yang memenangi pingat perak di temasya kali ini. Yuki berkata tindakan Takashi tersebut tidak menghormati atlet dan Takashi tidak memahami kenapa langkah-langkah kesihatan yang ketat dilakukan di Olimpik Tokyo kali ini.

BBC melaporkan tindakan datuk bandar yang memalukan itu telah mengakibatkan pihak berkuasa bandar Nagoya menerima lebih dari 7000 aduan, sementara jenama kereta Toyota, yang bertanggungjawab menaja pasukan softball tempatan Goto the Red Terriers, menyebut tingkah laku Takashi “tidak sesuai” dan “sangat dikesali”.

Takashi yang juga seorang ahli politik kemudiannya meminta maaf, dengan mengatakan, “Saya lupa kedudukan saya sebagai datuk bandar Nagoya dan bertindak dengan cara yang sangat tidak sepatutnya. Saya sedar bahawa saya harus memikirkan tindakan tersebut.”

Atlet Israel buat salah pun boleh menang emas, jurulatih Rusia dakwa hakim Olimpik terima rasuah? Klik pautan di bawah untuk membaca.

Atlet Israel Buat Salah Pun Boleh Menang Emas, Jurulatih Rusia Dakwa Hakim Olimpik Terima Rasuah?

Disarung Azizulhasni Dan Atlet Lain Di Olimpik, Netizen Mula Buru Kasut Bata Ini


Pingat Emas Milik Gimnas Malaysia Ditarik Balik Oleh Pihak Penganjur Sukan Sea 2019

Atlet Gimrama negara, Izzah Amzan menerima tamparan hebat setelah pingat emas yang dimenanginya Sabtu lalu dalam acara riben ditarik balik.

Difahamkan bahawa Izzah Amzan telah berjaya memperoleh pingat emas bersama dengan rakan senegara, Koi Sie Yan selepas kedua-dua atlet berkenaan mengumpul mata sama.

Walau bagaimanapun, berdasarkan kedudukan pingat terbaru disiarkan di laman web rasmi Sukan Sea 2019 Filipina, Izzah telah diberikan pingat perak.

#SukanSEA Malaysia menghantar surat bantahan rasmi kepada PHISGOC susulan penarikan semula pingat emas dimenangi gimnas negara, Izzah Amzan pada 7 Dis lepas – CDM pic.twitter.com/iZB8n4uJe9

— BERNAMA (@bernamadotcom) December 9, 2019

Susulan itu, Malaysia bertindak menghantar surat bantahan rasmi kepada PHISGOC  menerusi Ketua Kontijen Negara, Datuk Megat Zulkarnain Omardin berhubung penarikan semula pingat emas dimenangi gimnas negara itu.

Terdahulu, Izzah Amzan dan Koi Sie Yan  dinobatkan sebagai pemenang pingat emas pada 7 Disember lalu selepas masing-masing berjaya mengumpul 15.200 mata di Kompleks Sukan Rizal Memorial.

Terdahulu, Lego Sam berjaya menyumbangkan emas kedua kepada Malaysia menerusi acara tarian kategori ‘brekking’. Klik pautan di bawah untuk bacaan lanjut.

Atlet ‘Breakdance’ Sumbang Pingat Emas Di Sukan SEA Manila 2019 Tarik Perhatian Ramai Pihak

Pesilat Negara Cedera Disepak Buatkan Netizen Persoal Keputusan Pengadil

Benarkah Malaysia Pinjamkan RM900 Juta Kepada Filipina Bagi Jayakan Sukan SEA Manila 2019?


Pingat Olimpik Tokyo 2020 Akan Diperbuat Daripada Telefon Pintar Terpakai

Satu lagi sebab untuk menyukai Olimpik Tokyo 2020. Kesemua pingat untuk kejuaraan Olimpik Tokyo 2020 nanti akan diperbuat daripada barangan elektronik terpakai, majoritinya dari telefon pintar terpakai.

Pihak penganjur mahukan sesuatu yang baru untuk Olimpik ini dan rakyat Jepun sendiri boleh sama-sama mengambil bahagian dalam acara Olimpik ini dengan menderma produk elektronik terpakai mereka untuk tujuan ini.

Idea ini bagus kerana telefon pintar kita mengandungi emas, perak dan gangsa yang boleh dikitar semula. Walaupun jumlahnya sangat kecil, tetapi jika ianya datang dari beribu-ribu telefon pintar, misi ini tidak mustahil untuk dicapai.

Produk eletronik adalah ‘lubuk emas’ di Jepun kerana kemajuan dari segi produk elektronik di sana. Tahun 2014 sahaja, Jepun dapat memperoleh kembali 143kg emas, 1,556kg perak dan 1,112 tan gangsa dari gajet dan produk elektronik terpakai.

Sebagai perbandingan, untuk kesemua medal di Olimpik London 2012, sebanyak 9.6kg emas, 1,210kg perak dan 700kg perak digunakan. Rasanya Jepun tiada masalah untuk mengumpul jumlah bahan mentah yang diperlukan untuk membuat pingat-pingat ini.


Pinggan Mangkuk Bercorak Kembali Jadi ‘Trend’, Ini Risiko Penggunaannya Yang Anda Perlu Tahu

Pasti anda terlihat di media sosial apabila ramai orang mula kongsi gambar pinggan mangkuk bercorak dengan harga yang murah, bukan? Semestinya corak yang cantik membuatkan ramai orang teringin untuk memilikinya.

Oleh itu, Public Health Malaysia telah mengeluarkan kenyataan dan amaran berhubung dengan penggunaan pinggan bercorak itu dimana ia mungkin tidak selamat untuk kegunaan harian.

Ini mungkin disebabkan kerana pinggan mangkuk tersebut menggunakan bahan yang mengandungi plumbum sebagai bahan utama dalam penghasilan produk seramik yang bercorak dan berwarna warni.

Malah, pinggan bercorak warna warni tersebut juga akan memberi kesan kepada anak dengan membantutkan perkembangan, menyebabkan IQ rendah dan anak akan mengalami masalah pembelajaran.

Bagi anda yang sudah memiliki pinggan mangkuk bercorak warna-warni tersebut, anda mungkin boleh jadikan ia sebagai perhiasan sahaja. Adakah anda antara yang mengikuti ‘trend’ membeli pinggan mangkuk bercorak warna-warni ini?

Sementara itu, set pinggan mangkuk cantik yang viral di media sosial baru-baru ini juga diragui status halalnya. Klik pautan di bawah untuk ketahui lebih lanjut.

Status Halal Diragui, Ini Penjelasan Pejabat Mufti Mengenai Set Pinggan Mangkuk ‘Bone China’

Benarkah Mangkuk Lauk Corningware ‘Vintage’ Mencecah Harga Ribuan Ringgit?